Mads & Monopolet snydt af fræk teeenager - Avisen.dk\nMads & Monopolet snydt af fræk teeenager\n- Jeg er selvfølgelig ærgerlig over det, men det er ikke noget, jeg bruger tid på at tænke over. Vi vil fortsat gøre alt, hvad vi kan, for at sikre, at der ikke ryger noget gennem nettet, siger Mads Steffensen til Ekstra Bladet efter afsløringen af, at en dreng har bundet programmet en løgnehistorie på ærmet. (Foto: SCANPIX arkiv)\nMads Steffensen og co. blev snydt, så vandet drev, af en 16-årig som bildte dem ind, at han havde gjort sin storebrors kæreste gravid.\n10. april 2015 13:14\nDen naive lillebror har sex med storebrors kæreste. Som bliver uønsket gravid. Et fantastisk dilemma - som da også er det til dato mest populære i radioshowet 'Mads & Monopolet.'\nFaktisk var dilemmaet så interessant, at det blev brugt til programmets kæmpe tiårs jubilæumsshow, der blev sendt live fra DR’s koncertsal i 2013.\n16-årig opfandt løgnehistorien\nMen der er bare én hage ved den fantastiske historie. Den er slet ikke sand, kan Ekstra Bladet i dag afsløre.\nDilemmaet blev ganske enkelt påfundet af en dengang 16 år gammel gut, der er sammen med en ven fik idéen til svindelnummeret, da de kedede sig en eftermiddag efter skoletid.\n– Måske har programmet mistet lidt af sin troværdighed, men jeg fortryder ikke, at jeg testede deres research. Det var en positiv og sjov oplevelse at afprøve, og jeg har ikke dårlig samvittighed den dag i dag, siger knægten, der hedder Aleksander Emé, til Ekstra Bladet.\nVar igennem kontrolsamtale\nHan oplyser, at hans 'dilemma' rent faktisk blev nøje tjekket af folkene bag det populære radioprogram, hvor Mads Steffensen og kendte mennesker drøfter danskernes indsendte dilemmaer. Den unge fyr havde nemlig en omfattende kontrolsamtale med programmets producer. Men det var intet problem - til Ekstra Bladet siger Aleksander Emé, der er elev på filmskolen i Aarhus, at han er vant til at agere som skuespiller.\nProgramværten med den drevne jyske stemme, Mads Steffensen, siger til Ekstra Bladet, at han er ærgerlig over at være blevet snydt.\n- Jeg kan ikke huske, at vi har oplevet det før, og vi har sendt i efterhånden 12 år. Vi lever jo af lytternes dilemmaer. Det er det, vi har at gøre godt med, så vi gør meget for at sikre troværdigheden, og det har vi jo også gjort i det her tilfælde, siger han.


Hvordan må du som virksomhed bruge billeder på nettet? | Advodan\n2/21/2020 8:06:37 PM\nKan billeder fra uddannelser hvor elever står med certifikater og billeder fra undervisning og besøg på institutioner anvendes på skolens webside og SoMe\n3/19/2020 11:45:02 AM\nDet kan man ikke entydigt svare ja eller nej på. De fleste skoler og institutioner er offentlige enheder, og kan ikke bruge den almindelige regel om interesseafvejning, men må gøre det, der er nødvendigt, for at løse den offentlige opgave, institutionen er sat i verden for.\nUd fra en lidt pragmatisk fortolkning af reglerne må man godt markedsføre sin institution, også gennem situationsbilleder af undervisningssituationer etc., men man skal huske at opfylde sin oplysningspligt, f.eks. lige inden optagelserne gennemføres.\nEr der tale om nærbilleder af konkrete studerende, der står med certifikater, som jo kan identificere dem, må udgangspunktet være, at man får samtykke fra dem.\n3/3/2020 10:05:01 AM\nDu skriver, at det kræver samtykke at lægge billeder af medarbejdere online. Mener du samtykke, eller mener du dokumenteret grundlag generelt? Grundlag kunne jo også være Databeskyttelsesforordningen Art. 6, stk. 1, litra f. Samtykke kan desuden trækkes tilbage, hvilket ikke er godt for den virksomhed, som har offentliggjort billeder, da der så altid er fare for at man som virksomhed mister sine optagelser/billeder med den medarbejder på, som har trukket sit samtykke tilbage.\nSå: Kræver det virkelig samtykke, eller kræver det blot at man har et hjemmel som er gyldig?\n3/19/2020 11:37:07 AM\nJa, når vi taler om medarbejdere, kræver det samtykke at lægge deres fotos på hjemmesiden. Der kan være undtagelser, f.eks. hvis man er ansat som fotomodel, og det derfor er et nøgleelement i ansættelsen, at arbejdsgiveren må offentliggøre fotos af en,\nSe side 30 i Datatilsynets vejledning om databeskyttelses i forbindelse med ansættelsesforhold:\n3/20/2020 6:15:32 AM\nHvad med billeder af et udført arbejde, som fx en vinduespudser eller havemand, hvor der er billeder af et hus eller have.\nSkal de have tilladelse af kunden?\n3/23/2020 12:33:01 PM\nBilleder af hus eller have - uden personer på billedet - er kun personhenførbare oplysninger, hvis der oplyses en adresse, eller man ud fra billedet kan se, hvilken adresse, det drejer sig om.\nSørger du for, at det ikke er muligt at identificere adressen, kræver det ikke samtykke. Vil du derimod bruge konkrete kunder som reference, bør man indhente tilladelse hertil fra kunden.


Vortex Optics – Viper HD II 33,5x tactical okular m/MRAD findes stadig i Top-10 eller tæt på i vores varekategori Vortex Optics. Husk du får hele lovpligtige 14 dages returret med når du køber din vare. Det overrasker ikke nogen, at der er mange der køber Vortex Optics – Viper HD II 33,5x tactical okular m/MRAD ved den velkendte shop Hunterspoint, der er blandt de førende i Norden inden for branchen. Her i online shoppens kæmpe udvalg går mange på jagt efter deres mål, det kan jo passende være produktet er på siden. Når der handles i webshop kan priserne være lavere- det skyldes bl.a. at sådan noget som husleje kan være meget lavere, da en god beliggenhed ikke er nødvendig.\nNår du handler online, begunstiges du af bedre rettigheder, end loven foreskriver for de fysiske butikker. Loven siger, du har ret til at returnere dine varer indenfor 14 dage. efter du har foretaget dit køb på nettet, og nogle webshops har valgt at give mere det er slet ikke ualmindeligt, at få 30, 60 eller 90 dages returret i dag. Webshops er nødt til at skilte med deres priser på varerne online, og priser og betingelser er let for dig at sammenligne, på tværs af forskellige webshops. Og du kan faktisk sammenligne priser på alle tider af døgnet, så længe du er online. Mange har allerede fundet glæde ved at købe online og slippe for, at døje med at få bugseret alle varerne hjem til dig selv. Når du har købt dine varer, sendes de til din adresse, eller du kan bede dem om at sende til dit arbejde i stedet for, og det giver en god fleksibilitet for dig. Glem alt om at stå i kø, hvor ekspedienten lige skal ringe til en anden for at høre, hvorfor prisen ikke går ind til det rigtige. Når handlen foregår online så det er direkte til kassen, når du er færdig med at handle, så behøver du ikke længere forudsige, hvilken kø der er hurtigst – vi gætter aldrig rigtigt alligevel.


MANNA PRESENTS: SCHOOL OF X + MERCEDESS\nLør. 7 Aug NIKOLAJ KUNTHAL KØBENHAVN\nTor. 18 Nov Studenterhuset Aalborg Aalborg\nFre. 19 Nov Atlas Aarhus\nLør. 20 Nov Harders Svendborg\nFre. 26 Nov Sønderborghus Sønderborg\nSchool Of Xs\nLør. 27 Nov Pumpehuset København\nManna og Nikolaj Kunsthal inviterer til sommerfest, intimkoncerter og langbordsmiddag 7. august 2021\nI samarbejde med Nikolaj Kunsthal inviterer Manna til en hel dag i den gamle kirke med live musik, fællesspisning og solskin på Nikolaj Plads. Dagen starter udenfor kunsthallen med kolde drinks og god musik når Malika Mahmoud + Suzierhwcockroach spiller sød musik i solen. Senere på aftenen kan man få sig en helt speciel middagsoplevelse når Rufino Osteria slår pjalterne sammen med Rouge Oysters og byder på 3-retters menu midt i Nedre Galleri, hvor der er 12 meter til loftet. Efter middagen spiller to af tidens mest interessante kunstnere i et intimt koncertsetup, School of X og Mercedess\nNavnet manna stammer fra biblen og refererer til den ’himmelske føde’. Til arrangementet i Nikolaj Kunsthal vil der være langbordsmiddag (for 50-100 personer) lavet af Rufino Osteria og Rouge Oysters. Langbordsmiddagen foregår inden koncerterne med School of X og Mercedess.\nDen unge sanger og sangskriver Mercedess fra Amager laver stilfuld gangster-pop til de dage, hvor man insisterer på at have solbriller på indenfor! I 2020 udgav hun sin overbevisende debut-single ”Shy Gangster” på sit eget label Big Benz Records. Den is-kølige sang og Mercedess’ forførende vokal fangede straks medierne og lytternes opmærksomhed.\nManna så første gang dagens lys en kold december aften i 2015. Torsdagsklubben blev stiftet af Theodor Clausen, Josefine Winding og Daniel Bruhn og havde til huse i kødbyens Jolene i næsten 3 år. Manna var skabt ud fra et ønske om at kunne skabe unikke live-oplevelser med bands der er i starten af deres karriere. Derudover, en drøm om at publikum ikke behøver at søge andetstedshen når koncerten slutter, men at man sagtens kan glide direkte hen i de tidlige timer, samme sted, i selskab med de allerbedste djs. Igennem årene har Manna dannet rammerne for nogle af de første koncerter på københavnsk grund for fx Barselona, FRAADS, Erika de Casier, VERA, Ecstasy In Order, Yangze og senest Lil Halima og Elias Boussnina. Senere hen har Manna udviklet sig til at omfavnet internationale artister og præsenterer i løbet af de næste års tid koncerter med blandt andet Dreya Mac, Oklou, Pearl Charles og Coco& Clair Clair.\nNikolaj Kunsthal præsenterer dansk og international samtidskunst med særligt fokus på lokal forankring. Kunsthallen er beliggende i den gamle Sct. Nicolai Kirke, der kan dateres tilbage til 1200-tallet. Den historiske arkitektur indgår i samspil med skiftende udstillinger - senest blandt andet Thomas Øvlisen, HuskMitNavn, Andreas Emenius og Leonard Cohen. Nikolaj Kunsthal er et levende hus, der udover udstillinger også byder på koncerter, talks, performances, butik, café m.v. Ved særlige lejligheder er det også muligt at komme op i det gamle kirketårn, hvorfra der er panoramisk udsigt over København i 35 meters højde. I 2021 fejrer Nikolaj 40-års jubilæum som kunsthal. www.nikolajkunsthal.dk\nKoncertbillet: 150 kr. + gebyr\nLangbordsmiddag + koncertbillet: 425 kr. + gebyr\nKoncert: Døre: 20.00 Show: 21.00\nLangbordsmiddag: Døre: 18.00 Middag slutter kl. 20.00 Show: 21.00


Moderne avisholder træ køb online\nOm det er til tidsskrifter, aviser eller magasiner, så kan du pakke alt sammen ned i denne skønne bladholder på en både ordentlig og pladsbesparende måde. Det moderne bøjede design gør tidsskriftsholderen til en opmærksomhedsmagnet. De varme træfarver og åretegninger gør, at den passer perfekt ind i enhver indretning. De praktiske bæregreb sørger for en nem transport, hvis du skulle få lyst til at flytte aviskurven fra stuen til køkkenet e.l.\nOverskuelig opbevaring af tidsskrifter, aviser o.l.\nPladsbesparende takket være den lille opbevaringsflade\nBekvem at transportere med håndtagene\nTræet frembringer et naturligt skønt look\nAvisboks lavet af træ\nStørrelse LxBxH: ca. 25 x 37 x 30 cm\nOpbevaringsflade af træ, fødder af metal\nI brun med flotte åretegninger\n2 integrerede bærehåndtag


Sydbank støtter idrætstalenter i Mariagerfjord Kommune | Hobro Portalen\nin Erhverv, Nyheder 3. april 2018\t0\nMed en donation på 25.000 kroner til Mariagerfjord Kommunes Idrætsråd er Sydbank Fonden med til at hædre de ekstraordinære sportspræstationer i lokalområdet.\nDe allerskarpeste idrætsudøvere og ledere fra Mariagerfjord Kommunes 130 idrætsforeninger sad 16. marts atter samlet i Hobro Idrætscenter til det årlige award-show. Her var 250 spisende gæster trukket i galla-tøjet og klar til at hylde de ekstraordinære sportspræstationer i lokalområdet. Foruden uddeling af diplomer og pokaler overrakte filialdirektør i Sydbank Hobro, Morten H. Grotrian, en check på 25.000 kroner fra Sydbank Fonden til kommunens Idrætsråd. En kærkommen donation for Idrætsrådet, fortæller næstformand, Karsten Elkjær.\n– Vi er beæret over Sydbank Fondens donation på 25.000 kroner. Donationen går direkte ind og bidrager til at hædre vores medlemmer. Det gør vi blandt andet gennem vores award-shows, hvor vi uddeler priser til udøvere og ledere for særlige ihærdige indsatser i kommunens idrætsforeninger, fortæller Karten Elkjær og fortsætter:\n– Vi kigger både på bredden og på eliten, og ved at hædre talenterne motiverer vi dem til at gå hele vejen og på lang sigt vinde de store pokaler.\nSportsikoner viser vejen\nForuden det årlige award-show støtter donationen et foredragsevent i sensommeren, hvor Idrætsrådet inviterer et kendt sports- eller sundhedsikon samt alle foreningernes medlemmer.\n– Vi har tidligere haft navne som Eskild Ebbesen, Brian Holm og Chris McDonald ude og holde foredrag. Her ser vi, at især de unge idrætsudøvere tager noget med sig. De retter ryggen og ser, at den hårde træning betaler sig, siger Karsten Elkjær, der lige nu har et kendt ansigt i tankerne til dette års event, som han desværre ikke kan røbe mere om endnu.\nStøtte til lokale idrætsforeninger\nHos Sydbank i Hobro var filialdirektør Morten H. Grotrian glad for at få fornøjelsen af at overrække donationen til selv samme award-show, som pengene blandt andet går til.\n– Idrætsforeninger er noget af det, der binder kommunen sammen. Det fremmer fællesskabet og giver et aktivt lokalmiljø. At motivere lokale sportsfolk ved at hædre deres præstationer er noget, vi i Sydbank Hobro og Sydbank Fonden er glade for at støtte, fortæller Morten H. Grotrian.\nUd over fondsoverrækkelsen til award-showet havde Sydbank også en Sydbank Pris, som skulle hædre en stærk frivillig leder, der har været med i mange år. Prisen gik til Lena Koldsø fra Mariager IK Gymnastik.\nFoto: Erik Røgild / Tekst: Sydbank\nErik Røgild Morten H. Grotrian syd bank Sydbank\t2018-04-03\nTagged with: Erik Røgild Morten H. Grotrian syd bank Sydbank\nPrevious: Påsken står for døren – 10 gode råd mod indbrud\nNext: Indbrudstyv fanget på fersk gerning i Svenstrup


Danskerne bruger dankortet online fremfor i de fysiske butikker - Eusiden\nOver den sidste årrække er der sket en drastisk udvikling, hvor flere og flere danskere handler på nettet. Disse flere forbrugere skaber naturligvis også et større beløb, der totalt bliver brugt på e-handel.\nOmsætningen blandt webshops er steget og steget for hvert år der er gået, og i 2017 blev der igen sat rekord. Men hvor meget bruger vi danskere så på webshops, hvad køber vi, og hvad er de forskellige grunde til denne udvikling? Alt dette kan du få svar på i de efterfølgende afsnit.\nHvor meget bruger danskerne på webshops?\nBare på de første seks måneder af 2017 blev der foretaget hele 84,7 millioner køb på nettet. Disse næsten 85 millioner transaktioner blev til i alt 56,9 milliarder kroner, der blev brugt på blot 6 måneder.\nHerudover viser undersøgelser også, at 2017 i høj grad var året, hvor mobilekøb begyndte at blive mere populære. 14% af de 84,7 millioner køb blev nemlig foretaget fra en mobilenhed, og dette er en stigning på hele 40% i forhold til 2016.\nHandlen på nettet er altså igen boomet i 2017, men hvordan så det ud, hvis vi går et par år tilbage?\nHvis man går tilbage til 2015, så ser tallene faktisk ikke så anderledes ud. Her viste en undersøgelse for eksempel, at 3,4 millioner mennesker handlede på nettet i 2015. Dette svarede til 75% af alle danskere mellem 16 og 89 år. Denne undersøgelse viste også, at det hovedsageligt var grundet befolkning på 35 år eller ældre, som handlede mere og mere på webshops fremfor fysiske butikker.\nHvad er grundene til denne udvikling?\nVi har altså set en stigende brug af webshops fremfor vores gode gamle butikker i mange år efterhånden, men hvad er grundene til dette? Her får du de to største grunde til stigningen:\n– Vi danskere elsker et godt tilbud, og dette finder rigtig mange mennesker på webshops. En af grundene til de billigere priser på nettet er, at prisen for at have en webshop er ret lav, hvilket også åbner muligheden for at sænke priserne på varerne.\n– Udvalget på diverse webshops er kæmpestort, og det nyder rigtig mange danskere godt af, når de skal handle.\nDet vi handler mest på nettet, er nemlig tøj og sko, og dette er naturligvis områder, hvor man gerne vil have et stort udvalg, og dette finder man i højeste grad på internettet.


Stop med at bide negle med disse 5 fantastiske tips\nMange børn bider negle, og den vane udvikler sig ofte, og følger dem ind i voksenalderen, hvor den bliver et irriterende problem. Det kan permanent skade dine tænder, negle og tandkød, samt sprede mikrober og bakterier. For ikke at nævne, at det ikke klæder din personlighed. Hvis du er en af de mange, der forsøger at holde op med denne vane, så har vi fem tips til at hjælpe dig.\nForstå konsekvenserne af problemet og stop med at bide negle\nDet kan du gøre blot ved at undersøge dine negles nuværende tilstand og se, hvordan de ser ud, fordi du hele tiden bider dem. Tænk også på, at det ikke er en adfærd, der er socialt velaccepteret. Dette vil hjælpe dig med at se problemets omfang og anspore dig til at gøre noget ved det.\nDine finge er meget pænere, hvis du stopper med at bide negle\nHvis du bider negle, ødelægger du ikke kun formen på dine negle, men du påvirker også deres udseende, og du kan bestemt ikke holde nogen form for neglelak på dem. Tænk på alle de former, farver og mønstre, du kunne bruge på dine negle, hvis de ikke hele tiden ville knække. At finde sammen med dine veninder og finde neglelakken frem kunne være en opmuntrende øvelse.\nStop med at bide negle med hjælp fra andre\nDu vil måske ikke være i stand til at løse problemet selv, hvis det har været med dig i et stykke tid, især siden du kunne have forårsaget nogle betydelige skader på dine neglebånd. Du kan måske få lidt hjælp fra enten en professionel æstetiker, der kan give dig noget medicin, eller hvis situationen er værre, er det muligvis bedst at tjekke med en læge.\nDæk dine negle til, så du ikke kan bide dem\nHvis du dækker din negl til med en forbinding, vil det, hver gang du forsøger at bide dine negle, minde dig om ikke at gøre det. Behold dem på, når det er muligt, og fjern dem om natten for at minimere den potentielle smerte til fingrene. Du kan også prøve at gå med handsker i stedet.\nUdskift vanen - skift neglebidning til noget bedre\nPrøv at holde dine hænder og mund beskæftiget. Gør det ved at lave grøntsagspinde, såsom selleri og agurk, og spise dem, når du føler behov for at bide dine negle. Du kan også prøve at bruge dine hænder, når du taler, for at undgå at bide dine negle. Prøv at bruge en stressbold til at holde dine hænder beskæftigede på alle tidspunkter. Tyggegummi vil ofte også hjælpe dig til langsomt at bevæge dig væk fra denne nervøse vane.\nWritten by Malte Lange on 9. Sep 2013 (updated on 30. Nov 2018).


1. maj 2010 - Bristede forventninger, men et sjovt møde...\nRute : Newport, AR - Little Rock - Pine Bluff - West Helena, MS\nVi fik også en glædelig overraskelse, da vi erfarede at Warmsector-teamet (minus Sarah) var på vej fra Florida. De havde kørt hele natten og forventede at være fremme sidst på eftermiddagen.\nDa Newport lå en anelse for langt mod nord i forhold til bygerne som sandsynligvis ville initiere sidst på eftermiddagen i det nordvestlige Texas eller det nordlige Louisiana, besluttede vi at søge længere mod syd for at fange dem fra starten.\nUndervejs blev der udsendt en Mesoscale Discussion (En beskrivelse af en potentiel farlig situation - en forløber for et varsel) fra SPC (Storm Prediction Center - det amerikanske uvejrs varslings center) hvori der blev skrevet, at man nok ville udsende en såkaldt PDS inden for kort tid...\nNår der udsendes en PDS ryger alle chaseres arme i vejret. Ikke fordi der er risiko for fare for liv og lemmer, men fordi det så er ret sikkert til meget sikkert at der vil komme vildt vejr. Den er hjemme...\nPDS'en dækkede hele den sydlige del af Arkansas, så vi lå rimeligt godt hvis vi kørte til Pine Bluff\nVi havde haft seriøse problemer med vores strømforsyning i bilen, vores nyindkøbte 250W power invertere gik i fejl hele tiden. Vi skulle derfor ind og købe nye sikringer og evt. en ny 400W power inverter.\nDer skulle også lige tankes, og mens vi ventede på Per som købte kaffe, rullede et meget kendt og markant køretøj ind på tankstationen. Det var "The Dominator" - Reed Timmer's udødeliggjorte armerede køretøj. Hvis nogle har set Discovery Channels afsnit af "Storm Chasers" ved de hvad jeg snakker om. Ud steg Reed Timmer og Joel Tayler themself.\nVi måtte dage lige over og hilse på, og da han så hvem vi var (på vores trøjer) lyste hans ansigt op i et smil og han sagde : "Hey, You're Chase Team Denmark. We see you all the time on the stream" Ingen tvivl om at han kendte os. Det skal lige forklares at Reed Timmer stiftede Tornadovideos.net som er et firma der tilbyder at streame - dvs distribuere - chaseres videobilleder live på internettet med mulighed for salg til TV-stationer m.m. Siderne har også bannerreklamer. Jo flere der ser ens stream, jo flere penge tjener man (og Reed) på det. Selvom han havde drøntravlt, gav han sig tid til at snakke med os om sit køretøj, TVN og os. Vi fik også tilbud om at "crashe" i hans hus hvis vi nogensinde er i Norman, OK hor han bor.\nHan sagde pænt farvel og efterlod en rigtigt positivt indtryk. Han kørte med ordene : We really gotta go now, that storm near El Dorado's gonna do it...!"\nDet var stort... :-)\nVi havde pludseligt også travlt, for cellerne var begyndt at skyde op rundt omkring. Cellen ved El Dorado som Reed Timmer omtalte var også den mest lovende af dem. Vi kørte derfor også sydpå. Den udviklede sig ganske pænt, men var ikke så høj. Den blev dog rimeligt hurtigt tornado warned. Vi fulgte den et stykke tid nordpå uden den dog udviklede sig specielt. Den havde dog en flot profil på raderen, der var både antydninger af krog og "flying eagle".\nForventningerne til dagen havde været høje - specielt efter det udsendte PDS - og ikke bare af os, men af alle chasere i området. De blev ikke indfriet. Der havde været omkring 7 tornadorapporter og kun mindre tornadoer. Set i bakspejlet kan det have været fordi cap'en ikke var så stærk som prognosticeret, og at stormene derfor røg i vejret for tidligt. Deraf det frustrerende stratusdække vi kørte i meget af tiden. Men sådan er det tit. Nogle gange bliver man skuffet, og andre gange bliver man glædeligt overrasket.\nTak for kommentarene og indlæg i gæstebogen. Keep 'em coming !\nLæst 1171 gange\nMere i denne kategori: « 2. maj 2010 30. april 2010 »


folketidende.dk - Lolland og Falster samlet et sted - Forside - Femern - Danskere skal i Femern-job\nFemern Agency tæller fire medarbejdere fra Lolland Kommune, en medarbejder fra Guldborgsund Kommune samt en medarbejder fra Celf i lokalerne på Vestre Kaj i Rødbyhavn. På billedet ses to af medarbejderne fra Lolland Kommune, rekrutteringskonsulent Cathrine Krøyer og virksomhedskonsulent Henning Hansen. Til højre er det leder af Femern Agency, Per Bech Grønning.\n06. oktober 2021 kl. 06:00 Af Jesper Bøgh\nStørst mulig andel af dansk arbejdskraft skal i beskæftigelse på Femern Bælt-projektet.\nSådan lyder hovedopgaven for Femern Agency, der er Lolland Kommunes rådgivningscenter for konsortier, underleverandører og øvrige virksomheder på danmarkshistoriens største infrastrukturprojektet.\nPartnere i Femern Agency er udover Lolland Kommune også Guldborgsund Kommune og Celf, og rådgivningscenteret åbnede officielt 1. november 2020.\n1. april blev jobcenterchef i Lolland Kommune, Per Bech Grønning, leder af Femern Agency, der tæller fire medarbejdere fra Lolland Kommune, en medarbejder fra Guldborgsund Kommune samt en medarbejder fra Celf i lokalerne på Vestre Kaj i Rødbyhavn.\n- Indtil videre har vi i høj grad bidraget til, at en stor del af virksomhederne i området har fået den arbejdskraft, der er brug for. Konkret har vi fået ansat otte voksenlærlinge hos lokale virksomheder, fortæller Per Bech Grønning, der også peger på, at Femern Agency har bidraget til at ledige og beskæftigede er kommet i arbejde hos virksomheder, der opererer på Sydlolland i forbindelse med Femern-projektet.\n- Så vi udfører en bred vifte af rekruttering fra især lokalområdet, som i den sammenhæng tæller Lolland-Falster, Sydsjælland, Langeland og Svendborg-området, fortæller han.\nPer Bech Grønning fortæller også, at man i Femern Agencys lokaler yder en særlig service for de udlændinge, der ønsker af bosætte sig på Lolland.\n- Hver onsdag kommer medarbejdere fra Lolland Kommunes Borgerservice for at sagsbehandle de udlændinge, der er beskæftiget på Femern-projektet, og som vil bosætte sig i Lolland Kommune. Når vi nu er til stede, så giver det god mening at yde den service, lyder det fra Per Bech Grønning, der vurderer, at der i den forbindelse mest af alt vil være tale om funktionærer, der skal arbejde på projektet i en årrække, og som bosætter sig i kommunen med familien.\n- I den forbindelse kommer den nye internationale folkeskole i Maribo i høj grad også til sin ret, tilføjer han.\nMed byggestarten på den kommende tunnelelementfabrik, som entreprenørkonsortiet Femern Link Contractors, FLC, er ved at etablere, kræves meget arbejdskraft.\nFLC efterspørger netop nu i omegnen af cirka 300 jord- og betonarbejdere.\n- Det er indenfor den nærmeste fremtid, at FLC skal bruge flere hundrede jord- og betonarbejdere. Vi vil gøre, hvad vi kan for, at flest mulige af dem, bliver danskere, siger Per Bech Grønning, der peger på, at der i den forbindelse for en stor dels vedkommende er tale om efterspørgsel på ufaglært arbejdskraft.\n- Det er en vanskelig opgave af rekruttere så mange på kort tid. Derfor vil en del af disse også blive rekrutteret i udlandet. Hvis vi kommer til at levere cirka 100 danske medarbejdere fra Lolland-Falster, Sydsjælland, Langeland og Svendborg-området, så bliver jeg glad, lyder det fra Per Bech Grønning, der i den sammenhæng tilføjer:\n- Og det i en tid, hvor bygge- og anlægsbranchen i forvejen boomer og efterspørger arbejdskraft i stort omfang, siger han.\nHan påpeger, at man for at komme i betragtning til et job hos FLC skal ansøge via konsortiets hjemmeside.\nFemern Agency tilbyder i den forbindelse vejledning og hjælp til ledige, som ønsker at søge disse job.\nPer Bech Grønning beskriver hele anlægsfasen af Femern-projektet som tre projekter i ét, betragtet ud fra en kommende efterspørgsel på forskellige kompetencer.\n- I første fase frem mod 2023 er projektet et bygge- og anlægsprojekt. I 2023 skifter projektet til i højere grad at være en produktionsvirksomhed. Og fra 2026 skal der udføres meget installationsarbejde. Alle tre faser kræver forskellige kompetencer, og det har vi allerede nu øje for, forklarer Per Bech Grønning.\nHan forklarer, at Femern Agency vil ud i folkeskolerne for at fortælle, hvad der kommer af job og uddannelsesmuligheder på Femern-projektet.\n- I den sammenhæng er vi også i dialog med erhvervsskolerne i Region Sjælland. Det samme gælder hos jobcentrene i Region Sjælland, der også har øje for voksenlærlingemuligheder for dem over 25 år.\nFemern Agency bliver også stærkt involveret i rekrutteringen af lærlinge på Femern-projektet.\n- Entreprenørerne på Femern Bælt-forbindelsen har forpligtet sig til at oprette elev- og lærlingepladser svarende til mindst 500 elevårsværk, hvoraf FLC har forpligtet sig til de 470 elev- og lærlingepladser. Opgaven med at rekruttere en del af dem, er vi også involveret i, slår Per Bech Grønning fast.\nFemern Agency er statsligt finansieret med 12 millioner kroner over fire år i perioden fra 2020-2023.


Ny opstartsvirksomhed skal finjustere genredigeringsværktøj til diagnostik og behandling – Københavns Universitet\nNy opstartsvirksomhed ...\nNy opstartsvirksomhed skal finjustere genredigeringsværktøj til diagnostik og behandling\nEn spinout-virksomhed fra Københavns Universitet kaldet TwelveBIO stiler mod at forbedre CRISPR-teknologien inden for diagnostik og behandling. Opstartvirksomheden bygger på en bevilling fra Novo Seeds og BioInnovation Institute (BII).\nDin internetbrowser understøtter ikke iframes. Det betyder, at videoen Ny startup virksomhed vil forfine genredigering ikke kan afspilles.\nGenredigeringsteknologien CRISPR besidder et stort potentiale til at skabe biomedicinske gennembrud i fremtiden. Med CRISPR kan forskere lokalisere og redigere bestemte dele af DNA-sekvenser i en celle og dermed forhindre udvikling af en lang række sygdomme.\nLektor Stefano Stella og Professor Guillermo Montoya fra Novo Nordisk Foundation Centre for Protein Research ved Københavns Universitet er foregangsmænd i forbindelse med finjusteringen af CRISPR-Cas12a redigeringsværktøjerne, de såkaldte ”gensakse”.\nNy bevillinger fra Novo Seeds og BioInnovation Institute har nu gjort det muligt at starte spinout-virksomheden TwelveBIO. Novo Seeds har tildelt forskerne en ”pre-seed”-bevilling på kr. 3,5 mio. til projektet ”Cas12a-varianter til diagnosticering og behandling af sygdomme”. Derudover har BII tildelt en Business Accelerator Academy-bevilling på 250.00 kr. til projektet.\nOpsigtsvækkende forskning bag forretningsidéen\nTwelveBIO er opkaldt efter Cas12a-enzymet, der kan bruges som genredigeringsværktøj, og som også har et stort potentiale i forbindelse med identifikation af biomarkører, såsom patogener og kræftmutationer i kliniske patientprøver.\nIdeen til opstartvirksomheden kommer fra tidligere studier offentliggjort i Cell and Nature. I forbindelse med forskningen foretog Stefano Stella og medforfattere fra Guillermo Montoyas laboratorium en detaljeret kortlægning af strukturelle træk ved Cas12a for at forklare, hvordan dette enzym genkender og spalter DNA.\n”Cas12a anses af forskergruppen for at være den næste generations redigeringsværktøj takket være dets øgede specificitet sammenlignet med Cas9-proteinet, som var det første CRISPR-enzym, der blev opdaget i 2012,” siger Stefano Stella. ”Cas12a blev opdaget i 2015 og blev hurtigt anerkendt som et meget præcist redigeringsværktøj. I slutningen af 2018 opdagede man en ny aktivitet i enzymet, hvilket banede vejen for nye spændende anvendelsesmuligheder for denne teknologi, såsom identifikation af biomarkører til diagnostiske formål,” forklarer han.\nForretningsudvikling på BioInnovation Institute\nTwelveBIO bliver placeret i CPR og vil ved hjælp af ”pre-seed”-bevillingen fra Novo Seeds beskæftige fire forskere i 12 måneder. Sideløbende vil der ske forretningsudvikling af opstartfirmaet på BII, som ligger i nærheden, i Copenhagen Bio Science Park (COBIS). ”Vi er virkelig begejstrede for denne mulighed for at afprøve vores ideer og taknemmelige for støtten fra Novo Seeds og BII til at udvikle Ca12a-teknologien og en forretningsstrategi for TwelveBIO,” siger Stefano Stella.\nLæs mere om TwelveBIO på www.twelve.bio\nLæs mere om BioInnovation Institute.\nLæs mere om Montoya group ved Novo Nordisk Foundation Center for Protein Research.\nT: +45 51 32 45 81\nLektor Stefano Stella\nT: +45 35 33 31 88


Alle os med liv: 2011\nHvad skal man give sine svigerforældre i julegave, når man holder jul sammen for første gang? I mit tilfælde endda både med Svigermor, Byggemand Blues og svigerfar...\nTjah, det var egentlig rimelig let at finde ud af, for på jobbet var fotografen forbi med sin krudtblitz og sin lysbilledekasse. Her kunne vi, gratis, få lavet et kontrafej, såfremt vi manglede et pasbillede eller blot ønskede at begave vores familie og venner med et portræt.\nSelv er jeg i den heldige situation, at jeg har barsel til gode, som afholdes i maj, og hvem ved hvad kassebeholdningen står på der? Så muligvis skal vi en tur over grænsen, såfremt efterlønskronerne rækker til en minibus til børneflokken, og så var det at jeg tænkte at jeg nok skal forny mit pas. Derfor kunne jeg lige så godt udnytte den flotte firmagestus og spare karikaturtegneren for at lave en fantomtegning til kurerbrevet.\nAltså troppede jeg op i festsalen og bestilte pasfotos hos illuministen. Men hvad fik jeg? De forkerte billeder, hvor jeg smiler bøvet, og aldrig ville kunne komme ind i fremmede stater. Så hvad kunne de bruges til?\nJa, f.eks. til gaver til svigerforældrene. Svigerfar er meget fotointeresseret, og har nok set det meste, hvad angår fremkaldeteknink, blænde, lukketid mm. men tror I nogensinde han har set en ramme i 3D?\nByggemand Blues får et standard portræt, dog i guldramme, som han kan have på kontoret eller i bilen. Svigermor er gået helt i selvsving over Absalon, som hun konstant pludrer med (Hej Mormors Guldklump, hvordan har du det, Mormors Guldklump? osv.)\nDet bliver nu forsøgt udjævnet, når svigermor får en gave 'Fra Svigermors Guldklump', dog i sølvramme.\nSkal I lige se 'den ægte Guldklump' prøve nytårsdresset?\nIndsendt af Det Forkromede Overblik kl. 08.03 1 kommentar: Links til dette indlæg\nIt's Gonna Be A Cold, Cold X-mas...\nDenne her har indbyggede høretelefoner. Den koster 249,- Hvor cool er det lige?\nOg så kan den købes her.\nPå same side kan man få denne her: En vægmonteret øloplukker! 79,-\nIndsendt af Det Forkromede Overblik kl. 21.28 1 kommentar: Links til dette indlæg\nSå fandt man da lige et pimpin MacBook-cover... HER\nOg denne her. iVitrola, som fungerer uden strøm, men udelukkende forstærker iPhones lyd gennem træklodsen og skærmen... Hvor Tante Møhget...\nIndsendt af Det Forkromede Overblik kl. 21.40 1 kommentar: Links til dette indlæg\nDe Unge Mødre (DUM) har nu fået sig en konkurrent i Den Endnu Yngre Mor. Mere præcist Kridt-Iglen, som har fået en dukke, som hun omtaler som sit barn, og retter på mig, hvis jeg kommer til at kalde det for en dukke.\nJeg ved sgu ikke helt hvad jeg skal tænke, når hun fortæller, at hun ammer den hver aften, før den skal sove? En del af mig synes det er sødt, at hun er så dedikeret, og med afstand giver baghjul til flere af De Unge Mødre fra TV-programmet, når det kommer til omsorg og opmærksomhed, men en anden del af mig synes det er lidt creepy, at hun lever sig så meget ind i drømmeverdenen, at hun laver pasningsaftaler om dukkens pleje, de uger hun ikke er sammen med den, så den får sin mad, søvn og kys og kram...\nMåske er det bare fordi, Absalon har sovet ualmindeligt sløjt i denne uge, at jeg kigger på hende og ønsker at der går mange år endnu, førend hun lever den drøm ud i virkeligheden?\nIndsendt af Det Forkromede Overblik kl. 21.48 Ingen kommentarer: Links til dette indlæg\nEtiketter: børns vilkår, kridt-iglen\nKære forældre, hjælp os med at høste de lavthængende frugter sammen!\nMin morfar fortæller mig at der i gamle dage herskede en parole der hed: “Yd din pligt, kræv din ret!”. Det handlede om mere frihed og belønning, for den indsats man ydede til det fælles. Parolen er i høj grad i dag skrevet om til: “Kræv din ret, og kend dine rettigheder” - også i skolen.\nNår man følger med i den politiske skolegård, så bølger slaget frem og tilbage mellem de politiske fløje. Den eneste enighed der findes, er at resultaterne er for dårlige, men enigheden stopper, når der skal komme bud på hvorfor, og hvordan det skal rettes op. Det fyger med beskyldninger om onde hensigter hos modparten, baseret på eksempler på uduelighed, hvis man kigger bagud. De blå beskylder de røde for ikke at kunne regne, og de røde anklager de blå for ikke at kunne føle. I midten har vi de lilla, som peger på at de nok bedre end alle andre er i stand til at tænke. Som én af dem der jævnligt går gårdvagt i den virkelighedens skolegård, tillader jeg mig at påpege et væsentligt problem: Disciplinen i skolen er ikke som i gamle dage! Børnene i skolen er ligeglade med om ministeren er rød , blå eller lilla!\nForsker, Niels Egelund påstår, at danske skoleelever kunne opnå to års ekstra læring, hvis der bare var ro i klasserne. Hvordan han kommer frem til 2 år, kender jeg ikke præmisserne for, men under valgkampen sagde Pia Kjærsgaard noget lignende, nemlig at hvis fagligheden skulle øges, så skulle disciplinen skal tilbage i folkeskolen, bl.a. ved at forældrene skal inddrages i deres ansvar.\nEfter min mening har de fat i noget. Og eftersom jeg normalt plejer at være uenig med begge, når de ytrer sig, så har jeg givet det en tanke eller to, for at finde en fælles platform at komme videre fra.\nPå nogen måder er der, efter min mening, udviklet en ‘syg’ børnekultur de senere år. En kultur man bedst kan beskrive som forkælet, og værst som udfordrende. De problematiske børn i dag vil kun beskæftige sig med ting der er sjove og lette. Det som er kedeligt eller svært, mener de, at de kan undvære/undlade, med netop den begrundelse. Det giver selvsagt problemer i skolen, da der både er kedelige og svære ting der skal læres, samt regler der skal overholdes. Men en afgørende faktor for børnenes mod på, eller lyst til at udfordre lærerens autoritet, er troen på, at de har deres forældres opbakning til deres asociale adfærd. En tro der i nogle tilfælde viser sig velbegrundet. Forældrene har i ti år med liberal skolepolitik, med frit skolevalg, hørt om undervisningsdifferenciering og individuelle handleplaner, hvilket kommer til at lyde som om, at skolen er til for netop deres barn, på deres barns præmisser.\nIdéen om undervisningsdifferentiering er i realiteten en utopi. Selvfølgelig er den rigtig, og skal forfølgelges, men tanken om at vi, med få midler, kan skabe et tilbud til børnene, hvor vi rammer alle forskelligt, samtidigt, det er der vist ingen der for alvor forestiller sig kan ske hele tiden. Idéen bag undervisningdifferentiering er god nok, nemlig at eleven er et ansvarligt individ, som har indflydelse på at få fyldt huller ud og afsøge ny grund. Det lyder smukt, og er fantastisk når det lykkes. Ofte strander det desværre på, at der ikke er ro til at kunne inspirere og sætte i gang, fordi et stigende antal elever har travlt med sociale konflikter fra frikvarteret, afviser oplægget fordi det er for krævende eller abstrakt eller fordi eleverne sidder med en mental remote-control og zapper væk hvis de keder sig.\nDer er elementer i skolearbejdet som kræver selvstændighed, udfordring, deltagelse og medansvar, f.eks. projektarbejde. Men der er stadig også tyske gloser og tabeller, som tidligere blev undervist efter R-T-B-princippet (røv-til-bænk), hvor eleverne præsenteres for ens stof og kræves en indsats i form af udenadslære. Heller ikke her er det uproblematisk, for mere end en gang har jeg siddet overfor forældre til en skole-hjem-samtale der klager over at undervisningen er kedelig. Det er som om elevplanvældet og undervisningsdifferentieringskæphesten har opfostret en forventning om at Bobo the Clown kommer og serverer bøjningsformer sammen med en sød kage, som naturligvis ikke feder!\nEr forkælelsen og indbyrdes uenighed blandt eleverne så det værste?\nNej! Udfordringen af lærerens autoritet og handlekompetence er et langt større problem. De forkælede, udfordrende og utilpassede elever er uhyggeligt bevidste om deres rettigheder og ukrænkelighed. Privilegier, som generationer før dem har kæmpet for at opnå på næste generatios vegne, men som nu er ved at sejre sig ihjel, fordi elevernes opførsel fra tid til anden tangerer fodbold hooligans på udebanetur; vold, trusler, tyveri, krænkende tiltale, hærværk, chikane mm. sjældent med forældrenes viden, og som regel uden deres opbakning.\nOfte oplever jeg episoder, hvor eleverne i skolen bevidst eller ubevidst får rykket den dagsorden, som læreren havde sat forud for skoledagen, nemlig undervisning, over på konfliktløsning, og dermed væk fra faglighed.\nJeg har desværre også set både lærere og ledere fortvivlet måtte udtale: “Det er uacceptabel adfærd”, for derefter at måtte rumme eleven, og dermed, i elevens optik, acceptere adfærden. Det virker ydmygende og nedslidende igen og igen se elever tage den samme konfliktadfærd op, og trække sig sejrrigt ud af det.\nEn uheldig sideeffekt af ‘den rummelige folkeskole’, det frie skolevalg og taxameterbetalingen, er at skoleledere i vid udstrækning er så tøvende med at iværksætte konsekvenser, at det sjældent går op for de alvorligt udfordrende elever, at adfærden var uacceptabel. Firkantet sagt kan man sige at der er enighed blandt lærere og ledere om at det er for dårligt, når en elev stjæler dagsordenen og modsætter sig husordenen, men enigheden strander ofte på lærerværelset og når aldrig frem til eleven.\nHvilke muligheder giver loven? Og hvorfor håndhæves den så konsekvensløst?\nDen tidligere undervisningsminister, Tina Nedergaard, udfærdigede en bekendtgørelse til fremme af god orden i folkeskolen (kan findes på www.uvm.dk.) Udover at titlens ordlyd leder tankerne hen på det forsømte forår (der vil blive slået hårdt ned på urostiftere!), er teksten i vid udstrækning fyldt med elastikretorik, hvoraf det vagt fremgår at ministeren forventer at eleverne overholder skolens regelsæt.\nTil det kan man supplere, at hvis de gjorde det, var bekendtgørelsen jo ikke nødvendig! Men den indeholder også muligheder for skolelederen for at sætte sig i respekt overfor elever der nægter at følge anvisningerne. I bekendtgørelsen gives skolelederen f.eks. beføjelse til at udstikke eftersidning i op til 1 time, udelukke eleven fra undervisningen i op til en uge, overflytte eleven til en parallelklasse eller ultimativt overflytte eleven til en anden skole i kommunen.\nProblemet med beføjelserne er, at skolelederne er presset på skolernes økonomi, fordi elevtallet udløser skolens driftsbudget. Med andre ord, så vil overflytning af uterlige elever betyde fald i skolens ‘indtægter’. Med alle tidens strukturændringer og skolesammenlægninger kan man også spørge sig selv hvor mange skoleledere der kontakter kommunen og beder om hjælp til at finde skoletilbud til elever de ikke kan håndtere? Denne ris-til-egen-røv-beføjelse medfører i praksis at mange elever der ville blive bremset langt før, udnytter det disciplinere tomrum til at lave deres eget normsæt for hvad god opførsel på ‘udebane’ betyder. Og de oplever succes med det!\nTidligere var der en respekt omkring voksne der tog en konflikt op i skolen. Lærerne, og ultimativt Inspektøren, havde magten. Nu hersker der en småsadistisk, sødmefuld forventning om at se magtesløsheden, når præ-teenagerne siger deres provokerende “Nå, og?” til at blive holdt op på deres unoder. For magten har rykket sig og svaret bliver et tøvende “så...?”, hvilket ikke aftvinger meget bundklang og respekt. Børnene ved med andre ord hvad de voksne kan og ikke kan gøre, og prøver det af.\nDer ligger altså en stor opgave foran vores politikere og skoleledere i at oplyse forældrene om at skole også både er pligt og hårdt arbejde. Det har været forsømt i lang tid. I lang tid har skolen været forsøgt solgt som det der skal styrke børnene individuelt i en international konkurrence. Leg og læring er som begreb med til at øge forvirring hos både forældre, men især elever. Det skal skolen også, men en af de største udfordringer for tiden er at få ændret børnenes vilje til deltagelse og syn på deres egen forpligtelse i skolen, herunder opførsel.\nHvordan gør man så det? Man kan jo ikke fjernstyre sit barn i skolen, eller kan man?\nSom skitseret består problemet af tre parter; en skole med lærere og ledelse, et regelsæt og noget lovgivning, familierne med forældre og børn.\nLovgivningen er fastsat af politikere og står ikke til diskussion, der er mål der skal opfyldes og midler der kan tages i brug (ligesom der er midler, der er blevet forbudt, f.eks. lærerenes ret til at revse eleverne i skolen). Lovgivningen udmønter sig i et lokalt regelsæt for forventet opførsel af skolens elever (de fleste af reglerne er indlysende og selvfølgelige alle andre steder i samfundet, tal ordentligt, behandl andre ordentligt, lyt til de voksne osv.).\nLærere og ledere forsøger efter bedste evne at overholde loven mht. læringsmål mm. samt at håndhæve skolens regler.\nMen i familierne er der ikke altid fælles fodslag, for som nævnt opfører mange af de udfordrende elever sig betydeligt mere udfordrende på skolen, end hjemme, og dermed laves unoderne uden deres forældres viden, og dermed også billigelse.\nPersonligt har jeg gode erfaringer med at indkalde forældrene til de meget urolige og forstyrrende elever til møde for at indgå en aftale om hjemsendelse. Det betyder, at hvis Lars er ‘uterlig’, så indkalder jeg hans forældre til et møde, hvor vi aftaler hvilke indsatsområder vi vil have fokus på, f.eks. vold og trusler. Hvis Lars derefter folder sig ud med vold eller trusler, så kontakter jeg, eller skolens kontor omgående Lars’ forældre, som derefter henter Lars ved skolens kontor. Når vi indgår aftalen nedskriver vi også hvilke konsekvenser effektueringen af aftalen vil have for Lars, f.eks. at forældrene afleverer Lars’ mobiltelefon og oplader på skolens kontor, til udlevering efter fem dage. Andre eksempler kan være strømkablet til computeren eller antennestikket fra værelset, men forældrene kender deres børn bedst. De ved, hvor skoen vil trykke mest!\nFordelene ved aftalen er, at Lars bliver bremset i sin problematiske adfærd. Han vil måske gerne slås, men det bliver ikke på skolen. På den måde afholdes Lars fra at gå en hel skoledag fra konflikt til konflikt. Man kan sige, at af hensyn til Lars, afbrydes skoledagen, førend han får brændt alle sine broer.\nSamtidig giver afhentningen Lars’ forældre mulighed for at involvere sig i situationen. Når vi indgår aftalen, anerkender jeg, at det for de fleste forældre vil være forstyrrende i deres hverdag f.eks. at skulle forlader deres arbejde for at hente deres barn. Men jeg understreger samtidig, at vi som lærere jo også har et arbejde at passe, nemlig undervisning, og det bliver forhindret af Lars, når han udviser den adfærd, f.eks. at slås.\nVed at Lars’ forældre skal deltage, ved at Lars oplever en konsekvens og ved at Lars ikke forstyrrer undervisningen yderligere, får man sendt et signal til Lars: Den adfærd du udviste accepterer vi, dine forældre og dine lærere ikke, og det bliver ikke i skolen det kommer til at foregå!\nI de fleste tilfælde får forældrene en kort forklaring enten pr. sms eller telefon, og bakker derefter skolen 100% op i deres skøn, i få tilfælde kan det være nødvendigt med et opklarende møde bagefter, for at alle voksne siger det samme til Lars: Det går ikke!\nDe voksne der udfordres af et: “Nå, og?”, bliver udstyret med et bedre svare end det tøvende: “Så...?”, nemlig: “Nu retter du ind kammerat og gør som vi siger, ellers må dine forældre forklare det for dig, når de henter dig ved kontoret, for her kommer det der ikke til at fortsætte!”\nHvordan er resultaterne så? Virker det?\nJeg har ikke en lang empirisk forskning til at bakke mig op, men jeg har tre års erfaring med at lave disse aftaler i folkeskolen, og effekten har vist sig overraskende positiv for mig.\nSpecielt fordi jeg altid føjer en tidshorisont ind i aftalen, typisk et par måneder. Hvis Lars kan undgå at blive ‘ringet hjem’ i den periode, så har Lars jo vist at han kan, og dermed at det er et spørgsmål om vilje, men desuden har det en værdi for Lars’ forældre, nemlig at de kan passe deres job uden at skulle afbrydes, og hvad er mere interessant for mig, jeg kan undervise. Derfor skal Lars belønnes af forældrene med f.eks. en biograftur eller et playstationspil som forældrene giver ham.\nDermed er aftalen komplet. Hvis Lars fortsætter sin problematiske adfærd bliver det stoppet i skolen, med forældrenes hjælp og en konsekvens. Hvis Lars stopper sin problematiske adfærd bliver han anerkendt og belønnet, og viser dermed også at han kan. Det har virket overraskende positivt for mig.\nSelvom det er til gene for langt de fleste forældre, så er det ubekvemme ved at ens barn har afbrudt arbejdsdagen også med til at understrege alvorligheden i situationen. Det sætter de fleste forældre faktisk pris på at få muligheden for at være med til at påvirke så hurtigt som muligt.\nRisikerer vi ikke at dovne, uduelige og pædagogisk inkompetente lærere bare konsekvent sender alle børn hjem for at slippe for selv de mindste problemer?\nJo, og nej! Selvfølgelig er der risiko for misbrug af aftalen. Men der er flere argumenter for det modsatte. Det vigtigste er naturligvis at læreren helst vil undervise eleverne og dermed have dem i skolen. Dernæst er det jo risikoen for at eleven flytter skole, hvis de sendes hjem på for løst grundlag (og med taxameterøkonomien i folkeskolen, hvor skolen tildeles penge pr. elev, er det jo at save den gren over man selv sidder på). Endelig kan man sige, at hvis eleven sendes hjem ofte, så virker aftalen jo ikke, for adfærden er ikke blevet bedre. En måde at sikre eleverne en ‘fair rettergang’ og forældrene at de ikke kaldes til skolen for at ‘snøre snørebånd’ er desuden at hver effektuering af aftalen efterfølgende kræver et skriftligt arbejde af læreren, hvor årsagen til hjemsendelsen dokumenteres, samt hvilke konklusioner det leder til. Dermed påtager læreren sig altså også ekstra arbejde i form af evaluering og evt. opfølgende møde med forældrene og eleven, hvis læreren vælger at gøre brug af det redskab, som hjemsendelsesaftalerne kan være.\nKan vi ikke bare gøre som ‘i gamle dage’?\nJeg underviser i historie, og til den del af skatteyderne der ønsker sig gamle dage tilbage, må jeg desværre sige: “De gamle dage kommer aldrig tilbage”.\nMen måske var det heller ikke så godt som man husker det?\nMåske fandtes der også børn dengang, der ikke ville gøre det de skulle? Jeg tror bare forskellen på dengang og nu tydeligst kom til udtryk i forældrenes opbakning til skolen. Forældrene troede på skolen og lærerne, og bakkede derfor op, hvis skolen kontaktede angående problemer.\nMin morfar fortæller mig, at i gamle dage holdt man kæft derhjemme om hvis læreren havde givet en en lussing. For hvis forældrene fandt ud af det, så fik man en til, for så havde man sikkert været fræk.\nJeg tror det er meget godt, at afstanden mellem børn og forældre er blevet kortere siden. At forældre forsøger at forstå deres børn. Jeg ønsker mig ikke gamle dage tilbage. Men jeg ønsker mig nye tider, hvor børn er mindre egoistiske og forældrene igen tror på skolen, simpelthen fordi vi får mulighed for at vise nogle resultater, ved at få ro til at undervise.\nMåske var der også tabere i tidligere tiders skole? Måske var der børn der gik fra nederlag til nederlag, og bare ventede på at skoletiden var overstået, børn som gik fra øretæve til øretøve, fordi de, som Niels Hausgaard siger, var udpræget praktisk begavede? Dem fandtes der beskæftigelse til i gamle dage. Det gør der ikke i samme omfang i dag. Vi mangler ikke folk til at feje et lager eller bære en murespand. Arbejdsdrengen/arbejdsmandens funktion som i gamle dage, findes ikke i dag. De få ‘manuelle jobs’ der måtte blive i fremtiden bliver heller ikke besat med umodne, uopdragne, bogligt svage og egocentriske unge. Mit bud er at de helt forsvinder, så hvad er det de skal, alle de børn, for hvem et højteknologisk, miljørigtigt og innovativt arbejdsliv ikke passer? Jeg ved det ikke, men de får aldrig chancen for at finde en plads i livet, hvis de starter med 10 år med sociale kolbøtter i folkeskolen. Derfor skal vi først og fremmest have ‘kloen‘ i deres opdragelse, og sammen med forældrene få gjort dem begribeligt at selvom dette samfund rummer mange muligheder, er det ikke ensbetydende med retten til at skabe sig tosset, bare fordi de voksne ikke længere må slå.\nDet er naturligvis ikke alle børn der udviser grænsesøgende adfærd i skolen, men i debatten om at hæve det faglige niveau i skolen, er der især fokus på at få ‘løftet nedefra’, dvs. den fagligt tungeste del skal med. Det er især i denne gruppe, at problemerne med adfærd findes.\nHvis vi vil have en folkeskole, hvor alle er med, hvor tæt på 100% går videre på en ungdomsuddannelse, så er det efter mit skøn ligemeget om regeringen er rød, blå eller lilla, eller hvilken vej de synes børnene skal gå. Alle deres fine ord, målsætninger, strategier og ambitioner er spildte, så længe eleverne tror der er mulighed for at sige: “Nej tak” og sætte sig udenfor fællesskabet normer og regler. Så kære forældre, hjælp os med at sige: “Du skal opfører dig ordentligt for at lære noget - og det bestemmer VI!”\nIndsendt af Det Forkromede Overblik kl. 19.44 1 kommentar: Links til dette indlæg\nDo They Know It's X-mas?\nÖzlem er vist lidt naiv, i måden at få sit budskab på dagsordenen, Joakim er vist en ubehagelig idiot? Fy for pokker, om jeg lægger noget i hans sokker!\nMen det som julen bliver eksponent for er snakken om hvor meget folk skal hjælpes og hvor meget de bør presses. Når Joakim siger, at de godt kunne klare sig for mindre, så må jeg jo kigge på min egen bankbog, og konstatere, at det kunne jeg jo også. Når han siger at det skal kunne betale sig at arbejde, så må jeg give ham ret.\nMen hvad med dem som er på lave ydelser uden at kunne 'tage'* et arbejde, fordi der ikke er arbejde at 'tage'? Bliver der mere arbejde at 'tage', hvis deres ydelse sættes ned?\nJeg synes det er for sløjt, når der er manuelle opgaver der sejler, samtidig med at folk sidder på deres røv og kræver ind, men det er i mine øjne et spørgsmål om organisering. Jeg synes ikke ydelserne skal ned, men jeg går ind for at hæve kravene til modydelser, så Joakim får noget for sine penge!\nLokalt, så er pakkekalenderen aflyst. Hvert år plejer jeg at købe 24 små pakker, og så er der 8 pakker til hvert barn, men i år er blev det til vinterstøvler, vanter, huer, T-shirts, trøjer og en ny dyne til hver af ungerne. Jeg er nemlig en tilbudshaj, på den målrettede måde. Jeg har reklamer nej tak, men jeg surfer på nettet efter det jeg synes jeg mangler, og så er det med at slå til.\nDet bedste tilbud var på dynerne. 3 stk 90% andedunsdyner, før 3897,- nu 900,-! Slam!! Derfor er adventsgaven stor i år, og afløser kalendergaverne.\nPå den måde kan jeg godt følge Søren Pind og Joakim, når de påpeger at nogle af de eksempler der fremdrages også ser ud til at leve et forkælet liv med forkerte prioriteter, som f.eks. Fattig-Carina der bruger 500,- om måneden på cigaretter og 287,- på hundemad. Det er mere end 9000,- om året. Måske hun skulle indse, at hun ikke har råd til hund? (eller som Joakim måske ville sige; At VI ikke har lyst til at betale for hendes hund) Eller at hun bør ryge mindre? At brokke sig over at der ikke er til vintertøj til hendes dreng virker i hvertfald lidt malplaceret... Jeg fandt en vinterjakke til 349,- til Kridt-Iglen i Bilka forleden. Den var så sat ned til 150,- da jeg kom til kassen...\n*Det provokerer mig at snakke om arbejde som noget man samler op! Det meste kræver en uddannelse, erfaring, at man ikke er for gammel, og at man ikke har små børn. Hvad med dem der ikke falder inden for den gruppe?\nIndsendt af Det Forkromede Overblik kl. 08.07 1 kommentar: Links til dette indlæg\nEtiketter: Borgerligt blablabla, børns vilkår, jul, penge\nHip Hurra Det er min fødselsdag!\nEller rettere sagt, det er Ældsteknægtens 14 års fødselsdag. 14 år!!! Det er fanme mange år siden. Før den blå blok, før 11. september, før finanskrisen... det er længe siden!\nJeg var 20 år dengang. I dag er jeg 34, og er flyttet flere gange, er blevet skilt, har taget en uddannelse og fået endnu flere børn. Ak ja, tiden går...\nIndsendt af Det Forkromede Overblik kl. 19.58 1 kommentar: Links til dette indlæg\nDer er nogen, specielt kollegaer, som tror FCK's lille resultatdyk påvirker mit humør. Og ja, efter 5 år med opadgående formkurve, så er det da ikke så sjovt som det har været, men alligevel er det jo stadig sådan at ligaen føres suverænt og de stadig ligger til i Europa League.\nJeg har oplevet tre magre år i slutningen af 90'erne, hvor Brøndby samtidig løb med alt. Det var dengang, da FCK fik tilnavnet De Smukke Tabere, fordi de insisterede på at spille flot, også selvom de tabte. At andre, Horsens og FCN, byder sig til for tiden med flot fodbold aftvinger respekt. Så den nuværende parentes, er ikke noget der rigtig bider. Mon ikke vi ser et topmotiveret FCK-hold torsdag mod Brøndby? Det håber jeg...\nIndsendt af Det Forkromede Overblik kl. 22.28 1 kommentar: Links til dette indlæg\nEtiketter: FCK, fodbold\nMicrobølgeovnen er et stridspunkt herhjemme. Vi er nu seks i familien, men Absalon er for lille til at sige sin mening. Hans mor mener dog at hun kan tale for ham. Derfor er optællingen af stemmer 5-1 til microbølgetilhængerne.\nØkotossen, aka undertegnede, er dog modstander af microbølgeovn, simpelthen fordi jeg ikke helt forstår princippet, og derfor mener det er farligt! Stråler der kan folde indersiden ud på majs skal ikke have frit spil på min matrikel...\nMen jævnligt udfordres mit enevælde af undersåtterne der spørger:\n- Far, må jeg få en microbølgeovn?\nJeg er blevet træt af plageriet, så jeg er begyndt at drille tilbage:\n- Jada!.... (Når de så håbefuldt klarer op)... når du flytter hjemmefra! Så får du en i indflytningsgave!\n- Må jeg også få en?\nSom en magtsyg mellemøstlig diktator slår jeg ud med armene:\n- Jada, der er microbølgeovne til alle der flytter hjemmefra!\nPS. Læg mærke til ordet microBØLGEovn! Det irriterer mig grænseløst at folk konsekvent omtaler det som microovn, for godtnok er den lille, men ikke micro!\nIndsendt af Det Forkromede Overblik kl. 20.29 1 kommentar: Links til dette indlæg\nEtiketter: alt det underlige, forventninger, glæde, køkkenulykker\nImperiet Falder hedder det spritnye album som Magtens Korridorer udsender 31. oktober. Det er klart på ønskesedlen når jeg fylder år om en måneds tid.\nJeg har været vild med det band siden Tæskeholdet og deres ultraplatte Hestevise. Jeg har alle de andre, og derfor må jeg også eje den nye. Oftest synes jeg ikke at det er lige så godt som det gamle, indtil jeg har lyttet det igennem nogle gange. Oftest tager jeg fejl. Oftest synes jeg det er rykket et nivaeu til det bedre efter lidt tid.\nHele herligheden kan forudbestilles her, sammen med en portræt-DVD og en limited edition T-shirt (X-large)...\nIndsendt af Det Forkromede Overblik kl. 11.13 3 kommentarer: Links til dette indlæg\nEtiketter: musik, ønskesedlen\nKender I det at en baby sover? Altså som i, har været uterlig og gnaven hele aftenen, og er endelig faldet i søvn? Jeg ved godt, at man ikke bør lære børn at der skal være helt stille før der kan soves, men når endelig krapylet har overgivet sig, så bliver man automatisk den der tysser på resten af flokken ved at spile øjnene op, hæve øjenbrynene og stirre intenst på alle der nærmer sig mens man sætter en finger på læberne og dermed signalerer "STILLE!" uden lyd...\nSådan var det i går. Absalon havde været vågen hele aftenen, og skreget gennemt Twentes ydmygelse af OB, og faldt endelig i søvn ved siden af mig, da FCK løb på banen i Hannover. Kridt-Iglen dukkede op 21.15 og blev mimende instrueret i at gå op og børste tænder og tage nattøj på. Det vandt 5 minutters uafbrudt stilhed med minimal lyd på TV'et. Så var hun tilbage og fik lov til at tegne ved sofabordet, bare hun var stille.\n21.30 dukkede The Boys op. Shhhhh! mimede jeg... Hvad ser du? mimede de tilbage... Hannover-FCK, I må gerne se med, hvis I er stille.\n21.35 scorede Hannover, og vi sad alle tre og græmmede os i tavshed, mens vi bandede Claudemirs fejlaflevering langt væk. Totalt på mute men med fagter;-D\n22.15 Dame N'Doye scorede til 1-1, og lydløst klaskede vi hænder og jublede.\n22.36, med 9 minutter tilbage gav dommeren et tyndt frispark til Hannover, som endte med at de scorede til 2-1. Lydløst sad vi igen og græmmede os og indså at kampen nok var tabt.\n22.45, i det 89.minut spiller Santin og N'Doye sig smukt gennem og med en brasilianertå sender Santin bolden mellem Zielers ben til 2-2, hvorefter vi flyver op af sædet og lydløst hopper rundt i jubeldans og krammere. The sound of silence...\nPS. Efter kampen opdagede jeg, at Kridt-Iglen stadig sad i sofaen og tegnede. Hviskende gik hun i seng kl. 23.\nIndsendt af Det Forkromede Overblik kl. 10.40 3 kommentarer: Links til dette indlæg\nEtiketter: børns vilkår, FCK, fodbold\nKender i www.hjembytte.dk? Det er en boligbytteportal, hvor ca. 40.000 mennesker kloden over sætter deres bolig på byt, mod at kunne benytte en andens bolig et sted i verden. Som en anden form for dating tager man et par billeder fra sit hjem, og kvarteret. De uploades sammen med en beskrivelse af hvad man har og hvad man søger, ja måske endda hvornår. Det er jeg sgu lidt fristet af. Det eneste der holder mig tilbage er familiære erfaringer.\nMin far, DMO og hans kone, DKNO har praktiseret det i årevis, og har kun gode oplevelser fra boligbyttene. Det er ikke så meget tanken om hvis 'de andres hjem' nu ikke lever op til forventningerne. DMO og DKNO er altid kommet frem til pæne velholdte hjem, som har holdt hvad billederne lovede. Det er ikke det at have fremmede til at låne mit hjem, eller sove i min seng som giver mig bange anelser. Det er mere tanken om hvis det skulle lykkes at finde nogen der gerne vil bruge vores hus. Der skræmmer DMO og DKNO's erfaringer, for ugerne op til er fyldt med stress og arbejde, for hvad vil belgierne ikke sige, hvis badeværelset ovenpå stadig er under ombygning? Hvordan vil amerikanerne synes om at låne så lille en bil?\nJeg synes jeg har et dejligt hjem, jeg synes det ligger skønt og jeg kan se masser af muligheder og fornøjelse i at være lige her, i centrum af Horsens, i en halvgammel halvruin. Jeg kan faktisk se, at med barsel i maj og Giro d'Italia-mål i Horsens, så er der basis for at lokke nogen fremmede til byen, og måske låne en lejlighed i Rom eller Paris? Men sikke et show det ville være at 'lappe alle huller'!\nIndsendt af Det Forkromede Overblik kl. 10.26 7 kommentarer: Links til dette indlæg\nHer kommer 'mutter' med kost og spand\nSå så man lige den lille husmoder i aktion. Eller rettere husfader, for i dag har jeg syet til den store guldmedalje. Ja, kære læser, de læste rigtigt, jeg har syet.\nFor jeg ihukom da lige, at jeg havde en stor skummadras i overskud i klassen (det er en jeg selv har doneret, men som mine elever ikke gider bruge mere). Den passer lige til Mellemsteknægtens megasen, hvor jeg manglede en gæstemadras der i det daglige fungerer som ryghynde. Samtidig kunne det fraskårne bruge til ryghynde i briksen i stuen. Det eneste der manglede var nogle betræk, så Overblikket måtte i STOF2000 og hustle stoffer!\nSiden har jeg syet, bandet og kæmpet, men efter tre knækkede nåle og utallige spoler undertråd, så lykkedes projektet. Lige nu ærgrer jeg mig over at jeg ikke fik taget billeder til en DIY. Det er sgu ikke så svært...\nNå, men i halvlegen blev alle i familien der ikke bruger barnevogn udstyret med pensel og lærred og bedt om at male familien...\nIndsendt af Det Forkromede Overblik kl. 21.46 3 kommentarer: Links til dette indlæg\nSå er den gnavne gamle mand tilbage. Hvad sker der med P3? Hvor er den gode varierede musik, og de sjove idérige studieværter? Jeg savner programmer ala Tæskeholdet, De Sorte Spejdere og Mads & Monopolet (som det var i gamle dage).\nDet sidste er faktisk det værste: Den nye generation af studieværter virker provokerende på mig. Hvad er det de kan? Hvad bidrager de med? Hvad kvalificerer dem til at sidde i stolen foran mikrofonen?\nFor mig at se er de efterhånden så idéforladt metervare, at det primært er op til lytterne at bidrage til programmets indhold. Det er mig en gåde at man lod Huxi gå, når man ser på, eller rettere lytter til det der nu fylder sendefladen ud. Jeg synes det er uinteressant, uintelligent og uopfindsomt.\nSelv mit favoritprogram, Mads & Monopolet har udviklet sig i en trist retning, fra at beskæftige sig med panelets bud på problemer, til at 50% at sendetiden nu er genudsendelser fra sidste program, og interview med panelets deltager om deres uge der gik... Dillemmaerne som tidligere var det der berettigede panelets sendetid er kommet mere og mere i baggrunden til fordel for genfortællingen af Hella Joofs torsdagsbanko og Søren Pinds audiens hos Mærsk.\nDesværre afbrydes studietiden ikke som før af kvalitetsmusik, men derimod af Den Græske Tragedies renæssance aka Den Androgyne Støjgenre med kunstnere som Winnie Who, Andy and the Johnsons og andet skrammel i samme rille. Hvorfor skal mænd forsøge at synge som kvinder? Jeg får kriller.\nP3-fri ferie for mig!\nIndsendt af Det Forkromede Overblik kl. 12.42 2 kommentarer: Links til dette indlæg\nEtiketter: forventninger, Gæt en sell-out?, tålmodighed\nSå skal jeg da lige love for, at der er efterårsferie! Kridt-Iglen var med veninde i LEGO-land i går. Der ryger 8 liter mælk i døgnet til morgenmad, kaffe-latte og varm kakao, og vi har allerede spillet Matador.\nKnægtene stod op kl. 7, for at tage med bussen til en kammerat i dag. De fik en håndfuld mønter, og så ser jeg dem først i aften 18.30 foran CASA-arena, når vi skal se Horsens-FCK.\nI morgen er det Bowlingdag, med hjemmelavede pizzaer til aftensmad!\nOnsdag skal der males billeder og torsdag skal vi på kaffevisit hos CPB's far.\nFredag har CPB arrangeret hårdag med børnene. Dem med krøller skal have det glattet og dem med glat skal have det krøllet! Mon ikke os med lidt hår passer hinanden imens?\nLørdag skal jeg i biffen med KRidt-Iglen og evt. veninde og se Smølferne. Drengene tager Biler2. Søndag er der Matadorrevanche, og opladning til næste uge.\nIndsendt af Det Forkromede Overblik kl. 15.53 2 kommentarer: Links til dette indlæg\nSå man må skrive sig varm.\nLænge har jeg ligget brak skrivemæssigt, men det skyldes mest at det der barn, det der skoleår og en lejrskole trak tænder ud af mit program.\nMen nu tror jeg efterhånden at overskuddet er ved at være der igen. På en måde mangler jeg bare lidt inspiration til at trykke tasterne i bund. Jeg vil i gang igen, men ude af form og uden egentlig indhold, kan det godt være, at I bliver hevet gennem noget forfærdeligt sludder de næste par dage!\nIndsendt af Det Forkromede Overblik kl. 12.38 1 kommentar: Links til dette indlæg\nKære Helle, Kære Villy,\nKære Margrethe, Kære Johanne og ikke mindst Kære Christine\nTillykke med et flot valg. Tillykke med udbyttet af en lang kamp i opposition. Det er glæder mig, som lærer, at vi nu skal til at kigge på skolen i et helt nyt lys, for det trænger den til. Valgkampen har tydet på, at I ved, at der er behov for det. Men den borgerlige panikskolepolitik gennem ti år har fået mig til at frygte, at I ikke ved hvor slemt det står til?\nDa jeg blev lærer for ti år siden, startede mit lærerliv med et opstartsmøde på skolen, forud for sommerferiens afslutning. Det altoverskyggende punkt på dagordenen på det møde var ikke undervisning, men derimod økonomi. Kommunen skulle spare, og havde meldt ud, at det blandt andet ville blive børne/ungeområdet og dermed skolerne der måtte holde for. Konkret betød det, at det budget man havde haft året før skulle barberes med 5%. Dengang, som nyuddannet lærer, sagde det mig ikke så meget. Jeg havde jo ikke nogen erfaring fra tidligere år, og dermed ikke et indblik i hvor meget det var.\nLedelsens melding til os var, at man ville spare pengene ved at reducere i kursuspuljen til efteruddannelse. Det blev ikke vel modtaget, men desværre har meldingen år efter år været den samme. Gennem de seneste ti år har jeg arbejdet i tre forskellige kommuner, på fem forskellige skoler, og desværre var mit første opstartsmøde ikke en enlig svale, tværtimod. Hvert eneste år har ledelserne skulle fortælle os lærere, at året igen ville blive præget af det, som jeg i medierne bedst har kunnet tolke som en ‘borgerlig satsning indenfor folkeskoleområdet’, men som konkret har betydet at vi har reduceret ude på skolerne på områder som ansættelser, undervisningsmaterialeindkøb, vikardækning, efteruddannelse, skoleudflugter, hytteture og lejrskoler. Det har været hårrejsende at skulle høre statsministre og undervisningsministre hånd i hånd fortælle om hvor mange ekstra milliarder folkeskolen blev tilført, når den virkelighed jeg har set, har handlet om det modsatte. Hvor blev pengene af?\nSkoleledelserne er blevet pålagt af byrådene at finde besparelser i skolernes budgetter hvert eneste år. Nu er vi begyndt at fodre hunden, ved at skære halen af servere den. Klasserne sidder ofte og arbejder selv, lærerne udvikler sig ikke i deres undervisning og de oplevelser der skulle tale til læring med andre sanser er sparet væk. Mange af bøgerne i fag der ikke er dansk, matematik eller engelsk er trykt i 1980‘erne.\nJeg ved ikke hvorfor det er sat sammen som det er, men skolernes ansatte skal tage stilling til problematikker som skolens vand- og varmeforbrug, rengøringsstandard og omtale i medierne. Hvorfor skal lærerne bruge deres arbejdstid på det? Faktisk ville vi hellere undervise!\nLæringen er ikke i fokus - De borgerlige har hele tiden snakket om læsning\nDen skrabede økonomi har ført til at skolens kerneydelse, nemlig undervisning, bløder. Når det er blevet sådan, så er det fordi at det er lykkedes for den borgerlige regering at ‘få sat fokus på folkeskolen’ i en grad der aldrig er set før. Man har i medierne fået opbygget en myte om ‘den ineffektive skole’, med udgangspunkt i nogle internationale læsetest, som eksperterne indenfor undervisning sætter en hel del spørgsmålstegn ved. Men det har passet regeringen at kunne himle op om videnstab, effektiviseringbehov og international konkurrenceevneforringelse, fordi det passer i deres tankegang. Måles og vejes. De har sat lighedstegn ved at danske elever læste dårligt og at danske elever lærte dårlig. Derfor kunne man i valgkampens sidste dramatiske debatter også høre Lars Løkke Rasmussen stolt fortælle at danske elever nu læser relativt bedre. Og de regner også bedre.\nProblemet er bare at læsning og læring er to forskellige ting. Læsning er ikke et mål i sig selv. Læsning er en kompetence, til at skaffe sig læring, og den del har Lars Løkke Rasmussen, hans foregænger og deres undervisningsministre forsømt! De har sænket niveauet i folkeskolen, fordi de ensidigt har sat fokus på deres favorittænkning, måles og vejes. Det er ikke så svært at måle om eleverne kan læse noget. Det kræver en computer med en multiple-choice-test! Det er meget sværere at måle om nogen har lært noget, om de ved noget. Det kræver dialog, altså samtale mellem lærere og elever.\nUndervisningministrene har været bannerførere for stereotyp kassetænkning, og skamløst slået på tromme for at testning og kontrol, sammen med individuelle handleplaner er vejen frem. Ministeren har villet kunnet se ind i klasselokalet, ved at følge planer og målinger. Udover at det er forkert, at tro vi får en klogere ungdom ud af den borgerlige folkeskole, ved at teste dem ofte, så er det også skadeligt, fordi testenes resultater offentliggøres som kvalitetsstempel for undervisningen på den enkelte skole. Det har været de liberales vildeste våde drøm, for med det frie skolevalg, de hyppige kvalitetsmålinger og den offentlige rangordning farer forældre forvirret rundt i kommunerne og forsøger at finde klasser, hvor der er plads til deres barn på de skoler der får et flot tal i test. I vid udstrækning har de købt den borgerlige tese, måles og vejes!\nEr konkurrence det der bringer vores folkeskole videre?\nSkolerne er nu, med de tiltag om måling og offentliggørelse, i direkte konkurrence om eleverne, fordi de skrabede budgetter ikke bliver bedre af at være tildelt efter antallet af elever. Det sørgelige i fortællingen om den borgerlige folkeskole er, at ved at spare lærernes efteruddannelse væk, og hænge deres resultater offentligt til skue, så har man indledt et ensidigt ‘våbenkapløb’ om at teste flot. Derfor målretter lærerne deres undervisning på at teste godt.\nPå den måde er ‘vidensflugt blandt eleverne’ et næsten lige så stort problem lokalt på skolerne, som arbejdspladsflugten er nationalt. Hvis elever som er gode til test samles på nogle skoler, så dræber det jo de skoler der sidder tilbage med elever der ikke er gode til test. Det medfører færre elever og dårlig økonomi, i sidste ende skolelukning. De borgerlige har dermed skabt en folkeskole fuld af tabere!\nDet er den største omkostning, ved at sætte læsning lig med læring! De svageste læsere blive dødvægt. Men er det det, som Danmark skal leve af i fremtiden? Dygtige læsere?\nNæppe! Der er ikke noget der tyder på, at vi skulle være udstyret med bedre forudsætninger for at læse end folk i Indien, Kina eller Afrika. Faktisk er det at kunne læse dansk en relativ unyttig kompetence i en globaliseret verden med 7 milliarder mennesker, hvoraf kun ca. 5 millioner benytter dansk som sprog!Hvis en billigt drevet, effektiv skole er målet er vi chanceløse i det kapløb. Danske børn er for dovne og uopdragne til at stå distancen. De gider simpelthen ikke! Tag temperaturen på virkeligheden, hvis I ikke tror mig, men de unge i dag er født med en fjernbetjening i hånden, og zapper væk, så snart de keder sig. Specielt de børn som hænger tungest fast i de borgerliges læsepolitik!\nDerimod har vi kulturelt set en fordel. Vi har frisind, demokratisk tænkning, innovation, teknologi og forbilleder til at udvikle os som samfund i en retning, hvor samarbejde, nytænkning og medmenneskelighed ikke kun er ‘ubrugelige bløde værdier’, men er eksportvarer der kan veksles til hård valuta i international konkurrence. Og der er behov for det! Både indenfor bæredygtig fødevareproduktion, miljørigtig energi og demokratisk samfundsstyring. Vores velfærd, menneskesyn, og tradition for individdets ukrænkelighed og muligheder er en eksportvarer som er i restordre på store dele af kloden. Hvordan kapitaliserer vi vores demokratiske tradition?\nDen farlige kur\nFolkeskolen er blevet beskrevet som dårlig i medierne af politikerne, først og fremmest på grund af PISA-resultater for vores læsefærdigheder, men også en rundspørge blandt folkeskoleelever om deres kendskab til Danmarks geografi gav hak i tuden.\nDet har betydet at man har indført en politik, som er helt i tråd testningens ånd: Måles og Vejes, man vil have mere undervisningstid. Fordi man tror at kvantitet er lig med kvalitet. Altså at den enkelte lærer skal være mere sammen med sine elever, udfra tankegangen, at mere samvær mellem lærere og elever, giver mere læring. Tanken om mere undervisning til eleverne er rigtig og god, men først og fremmest er den til at forklare for vælgerne, så det kommer til at se ud som om man styrker folkeskolen. Men regneteknisk har man snydt på vægten.\nDen mest enkle måde at forklare hvorfor mere undervisningstid ikke bare er en mirakelkur, er at ude i folkeskolen i kommunerne, øges kravene til at lærerne skal dokumentere og analyser hvad de har gjort, og den tid kan kun tages fra at overveje hvad de vil gøre (det der i gamle dage hed forberedelsestid). Sagt firkantet: Hvis den enkelte lærer skal være mere sammen med eleverne, så er der noget andet han eller hun gjorde før, som de ikke længere skal gøre.\nDet er altså ikke en forbedring af kvaliteten i samværet, det er en forringelse. Hvis man oveni det mener, at der skal flere elever ind i klasselokalerne, så har den borgerlige skolepolitik altså ikke resulteret i mere tid mellem den enkelte elev og en lærer, men i mindre tid og dårlige tid. Hvorfor skal eleverne ikke have MERE tid sammen med FLERE lærere?\nEkspertredningernes tid bør være forbi\nDe voldsomme besparelser på kursus og efteruddannelse er blevet imødegået med at fjerne folkene på gulvet, og i stedet bruge penge på at hyre eksperter. Lars Løkke Rasmussen stod i spidsen for at købe en bus til 6 millioner kroner, og nedsætte et ekspertpanel som skulle rejse riget rundt og komme med bud på effektiviseringer i folkeskolen.\nDet er et meget godt eksempel på den tro, der har sneget sig ind på, at svaret på, hvordan vi kunne læse bedre, ville blomstre op af den golde jord udenfor skoleverdenen. De lærerværelser jeg har bevæget mig på, har ikke været slået af overraskelse over, at Lars Løkkes Rasmussens eksperters konklusion var at større skoler, mere testning og flere elever i klasserne ville give en skole, der både var billigere at drive og give bedre læseresultater. Den konklusion tror jeg godt man kan gennemskue, at eksperterne var hyret til at komme med!\nHvis vi leger med tanken om, at eksperterne havde peget på mindre klasser, mere forberedelsestid, øget budgetter til kurser og indkøb af teknologi og materialer, så var deres konklusioner næppe blevet trykt, endsige fremdraget i debatten.\nEksemplet er kun et af mange. Indenfor det offentlige har der længe været en tendens til at man ansætter konsulenter og eksperter, der skal rationalisere afdelinger (læs: pege på hvilke medarbejdere eller funktioner der skal bort). Hver eneste gang en ekspert har trådt ind på min skole for at tale til et samlet lærerkollegium, har det været for at lave en besparelse i form af en ekstra opgave lærerne nu skal løse, eller en ‘fin’ metode til at kunne gøre tingene billigere. Det bliver pakket ind i ord som forbedringer, optimering, opstramning og effektivisering, men realiteten er, at det altid dækker over forringelser.\nDer har f.eks. hersket en tro på at et 12 timers foredrag/kursus og et hæfte på 80 sider kan gøre 50 lærere i stand til at løse sociale problemer hjemme hos familierne. Sikke noget pladder!\nMen kongstanken har været at skolerne skal rumme ALLE elever, uanset hvor udfordret de er på omsorg, helbred eller intellekt. Den blå blok har været fortaler for at fjerne specialundervisningen og dermed spare.\nEn venstreborgmester har foreslået, at en lærer skal kunne undervise 100 elever i tre-fire forskellige klasselokaler via computer. Det er meget sigende for effektivitetstænkningen, så kan vi jo spare tre lærerstillinger. Desværre er det ikke i tråd med min opfattelse af hvordan læring foregår.\nDenne borgmester har vist ikke mødt en 8-klasseselev for nyligt. Hvor mange er på facebook efter 5 minutter? Hvor mange kan læreren hjælpe ad gangen? Hvordan med den del af læringen der kommer af respons på elevens arbejde? Vi har vist at gøre med en måles-og-vejes-multiple-choise-tænkning? I parentes kan det bemærkes at skolernes IT-udstyr mange steder halter i en grad, som ingen private virksomheder kunne overleve. delemaskiner med forældet hardware rimer jo ikke ligefrem på ‘auditorieundervisning’ af tre klasser på samme tid, vel?\nI fodboldens verden er det en gammelkendt sandhed, at når klubledelsen offentligt giver træneren deres fulde opbakning, så bør han frygte en fyring! Ligesom lægen i middelalderen var ilde set, for når først lægen kom, så døde folk af behandlingen! På samme måde har slingrekursen og kravet om konstante forandringer og hoplakurser med eksterne eksperter fået lærere og pædagoger til at frygte for fremtiden, når byrådet vil sætte fokus på kvalitet i folkeskolen. Det er blevet synonymt med besparelser og kontrol!\nHvor står vi nu? - Og hvor skal vi hen?\nMen et overblik over de væsentligste ændringer den blå blok fik gennemført, og de næste forslag de havde på bedding:\nFlere elever til færre lærere\nFlere elever med særlige behov i normalklasserne\nØget dokumentation af praksis\nFærre penge til indkøb af materialer\nFærre vikarer til dækning af sygdom\nSå er det at jeg er nødt til at sige, at skepsisen har bredt sig på gulvet. For er det de ting der skal til? Jeg tror det ikke, og nu hvor jeres mission er lykkedes, så er det tid til at sætte handling bag de flotte ord fra valgkampen. Jeg har med stor optimisme og glæde fulgt jer alle fem når I i debatter har talt om investering i mennesker, undervisningspoilitik, international konkurrenceevne og fremtid. Det har nemlig lydt som om I på netop skoleområdet er tæt på at være enige. Vil I ikke godt love mig, at folkeskolen ikke bliver gidsel i jeres øvrige forhandlinger?\nVil I ikke indføre et loft på 24 elever i klassen?\nVil I ikke sikre at der er to lærere i de små klasser?\nVil I ikke sikre at der er specialundervisning til specielle børn?\nVil I ikke holde fast i at lærerne der er i folkeskolen skal tilbydes uddannelse?\nVil I ikke kæmpe for at kommunerne for at redde deres økonomi ikke kan spare på folkeskolen, ved at indføre rimelige minimumskrav til hvor meget den enkelte lærer skal undervise?\nVil I ikke fjerne noget af administrationsbyrden?\nVil I ikke give lærerne mulighed for at vende tilbage til en hverdag, hvor de først og fremmest skal undervise?\nDette er de realistiske bønner, men hvis jeg må komme med et par visionære ønsker så overvej venligst\n- Vil I ikke fjerne de nationale test, og i stedet genindføre mundtlige gruppeevalueringer, og endda implementere dem tidligere i skolen? (Det minder mere om de jobs eleverne skal kvalificere sig til i fremtiden)?\n- Vil I ikke igen prioritere specialskoler, så de børn der i dag frarøves en målrettet indsats pga. forskellige vanskeligheder undgår blot at blive opbevaret i normalklasserne? (De svigtes, men de er også stor kilde til uro og dermed ufortjent syndebukke i snakken om disciplin i klasselokalerne).\n- Vil I ikke slå et slag for en ordentlig IT-satsning, så ventetiden qua tekniske fall-outs og komplicerede procedurer reduceres så undervisningstiden rent faktisk bliver brugt på undervisning?\nIndsendt af Det Forkromede Overblik kl. 20.20 9 kommentarer: Links til dette indlæg\nKære forældre, hjælp os med at høste de lavthængen...


Feriebolig Madonna della Pace | Lej feriehus i Madonna della Pace her\nFeriehus og feriebolig Madonna della Pace\nKr. 5834 - 10451 / uge\nKr. 4377 - 8559 / uge\nLej feriebolig i Madonna della Pace med vores søgemaskine. Vi har samlet feriehuse i Madonna della Pace fra både bureauer og private her på siden, så du hurtigt og let kan finde den indkvarteringsløsning, der passer dig allerbedst.\nHvis du lejer din feriebolig i Madonna della Pace med Campaya, er du sikret den bedste pris på markedet. Vi samler feriehuse i Madonna della Pace på tværs af de mange forskellige udlejere her på siden og lejer dem ud til præcis den samme pris, som de også kan lejes til på udlejningsbureauernes egne portaler.\nCampaya har mange års erfaring med at hjælpe danske og udenlandske feriegæster godt afsted på rejser til Madonna della Pace. Når I er indlogerede i jeres feriebolig Madonna della Pace, er der rigtig gode muligheder for at læne sig tilbage i sofaen eller terrassestolen med en god kop kaffe, en kold øl eller måske et glas vin og ellers bare nyde hinandens selskab. En ferie i feriebolig i Madonna della Pace er nemlig indbegrebet af hygge og god stemning. Her er der ingen sure pligter som tøjvask, rengøring og græsslåning. Det eneste, I skal koncentrere jer om, er at få hygget godt og grundigt i hinandens selskab med hyggelige gåture og oplevelser i nærområdet og med brætspil ved spisebordet eller familiemiddage på terrassen.\nHos Campaya har vi gennem en lang årrække hjulpet mange tusinde feriegæster med at finde de perfekte rammer til ferien. Vi er en danskejet virksomhed, som har som sin udtalte ambition at give vores gæster den bedst mulige oplevelse og service. Både digitalt, når I bruger vores søgemaskine og finder det perfekte feriehus Madonna della Pace, og når I snakker med os i telefonen.\nI er med andre ord sikret et højt serviceniveau og en tryg oplevelse, når I lejer jeres feriebolig Madonna della Pace på Campaya.dk.\nFeriehus i Madonna della Pace for enhver smag\nDer findes ferieboliger i Madonna della Pace og omegn for enhver smag. Det er oplagt at bruge ferieboligen som udgangspunkt for en kør selv ferie Madonna della Pace, og I kan bruge vores søgemaskine herunder til let at finde den indkvartering, der passer jer bedst. I har mulighed for at præcisere, hvor meget jeres feriebolig Madonna della Pace må koste, hvilken periode I skal bruge boligen i, hvor mange personer der skal være plads til, antal sengepladser, afstand til strand og by, om I må have husdyr med, om det skal være en en ferielejlighed eller et feriehus Madonna della Pace med pool og meget mere.\nHvis der ikke er en ferielejlighed eller et feriehus Madonna della Pace, som passer helt præcist til jeres ønsker, kan det være en god idé at søge i et af områderne tæt ved.\nI kan også bruge kortfunktionen til at trække jer rundt i området og se, hvor de forskellige muligheder ligger. Det er en smart måde at blive inspireret på, og samtidig kan I på den måde let finde et feriehus eller en ferielejlighed Madonna della Pace, som ligger tæt på det, I ønsker.\nNogle vil nemlig helst holde deres ferie midt i naturen, mens det for andre er vigtigere at være tæt på by og oplevelsesmuligheder. Den slags kan I helt selv definere i søgemaskinen, så I finder den feriebolig Madonna della Pace, som passer bedst til jeres ønsker.\nFå en minderig ferie i Madonna della Pace\nFor mange er barndommens ferier noget af det, der træder tydeligst frem i hukommelsen. De varme sommeraftener med badeture til stranden, hygge og plasken i poolen i sommerhus Madonna della Pace og ture ud til lokale seværdigheder. Alt det og meget mere er oplevelser, der brænder sig fast i ethvert barnesind og er noget, som I sammen og hver for sig kan tænke tilbage på i mange år og i nogle tilfælde for altid. Der er ikke noget, der knytter folk sammen som oplevelser, og en feriebolig Madonna della Pace er den perfekte ramme om en masse hyggelige oplevelser i familiens skød. Hvis du selv tænker tilbage, har du så ikke et særligt minde fra en tur til sydens sol, som står knivskarpt i din erindring?


Konsulentarbejde med individer og grupper. Grundlæggende metoder & professionel identitet\nKonsulentuddannelsens del 1\nFørste del af DISPUKs 2-årige konsulentuddannelse\nStart den 16. april 2018, Snekkersten\nGrundlæggende metoder & professionel identitet\nKonsulentarbejde med individer og grupper\nDenne efteruddannelse henvender sig til alle der arbejder med konsulentfunktioner i offentlig og privat virksomhed, i fagforeninger, på uddannelsessteder, i frivillige organisationer, NGO’er mm, hvad enten det er som proces- eller ekspertkonsulent.\nUddannelsesforløbet er baseret på DISPUKs mere end tyve års erfaringer med at omsætte og videreudvikle relevant teoretisk inspiration til konkrete, umiddelbart anvendelige praksisser, der er overraskende enkle og særdeles brugbare i konsultativt arbejde.\nUnderviserne er - udover at være erfarne undervisere - selv aktive konsulenter og trækker på mange års erfaring med narrativ inspiration i det konsultative arbejde.\nDer arbejdes og eksperimenteres med hele spændet af konsultative praksisser og processer – fra individuel coaching og samtalekonsultationer til konsultative forløb i grupper, afdelinger og organisationer. Der fokuseres især på de komplekse organisatoriske problemstillinger og perspektiver på uddannelsens andet år.\nUddannelsen fokuserer på konsulentens veje fra forhandling og planlægning til den konkrete udførelse af opgaven – fx i forhold til coaching, organisations- og personaleudvikling, konflikthåndtering, fusioner, beslutningsprocesser, teambuilding og opgradering og styrkelse af viden og færdigheder samt kulturudvikling og kulturforandring.\nUndervisningen foregår som en vekselvirkning mellem oplæg, øvelser, refleksion og konkrete konsultationer med deltagere på holdet og organisationer udefra.\nDer fokuseres løbende på at omsætte ideer og teknikker til praksisser der kan anvendes i deltagernes dagligdag.\nDen brede deltagersammensætning på denne konsulentuddannelse er med til at skabe gensidig inspiration og forløbet er tilrettelagt på en sådan måde, at hver enkelt kursist får mulighed for at omsætte teori og praksis, så den bliver relevant i netop hans/hendes konkrete dagligdag.\nUddannelsen tages som et samlet 2-årigt forløb, eller alternativt som to selvstændige dele af et års varighed. For at deltage på 2. del, forudsættes det, at man har gennemført 1. del eller har tidligere uddannelse svarende hertil.\nUddannelsesforløbets praktiske udformning:\nUddannelsen består af 2 dele – begge af et års varighed.\nUndervisningen foregår i moduler af to eller tre dages varighed, i alt 14 dage pr. år, svarende til 84 timer pr. år og 168 timer sammenlagt for begge år eller 112 lektioner pr. år og 224 lektioner sammenlagt for begge år (en lektion svarer til 45 minutter).\nUndervisningen foregår som eksternat i DISPUK’s lokaler kl. 9.00 – 16.00\nHerudover mødes deltagerne 7 x 1 dag (42 timer / 56 lektioner) i mindre studiegrupper uden undervisere.\nStudiegrupperne aftaler selv mødested. Studiegrupperne fungerer som fora for refleksion over teori, for træning af færdighed og for professionel sparring\nDeltagerne arbejder undervejs med individuelle opgaver i form af bl.a. interviews og mindre skriftlige arbejder (breve og essays), hvor den læste litteratur sættes i relation til deltagerens egen praksis.\nDeltagerne læser til hver undervisningsgang 50–100 sider litteratur på dansk og engelsk. Litteraturen kan til tider være vanskeligt tilgængelig.\nMod slutningen af forløbet gennemfører hver studiegruppe sammen en selvstændig konsultation sammen med en organisation eller dele heraf. I den forbindelse må påregnes mindst 1 yderligere dag i studiegruppen.\nRefleksioner over erfaringer med den gennemførte konsultation fremlægges på holdet den sidste undervisningsgang.\nVed fuld gennemførelse af hver del af uddannelsen udstedes et uddannelsesbevis. Ved fuld gennemførelse forstås højst 3 dages fravær i alt. Har kursisten mere fravær udstedes et deltagerbevis med angivelse af fremmøde.\nForløbet regnes for en efteruddannelse. Der arbejdes med udgangspunkt i den enkeltes aktuelle praksis, hvorfor det er et krav, at man arbejder i et konsulentjob eller i et job som indbefatter konsultative funktioner. Man skal være i stand til at læse teoretiske artikler på dansk (og enkelte på engelsk).\nBøger, som skal anskaffes af kursisterne på uddannelsen.\nLitteratur til undervisningen oplyses efter sidste tilmeldingsfrist og vil kunne købes på www.dispuksforlag.dk\nSåfremt deltagersammensætningen giver mulighed for det, etableres der studiegrupper både på Sjælland, på Fyn og i Syd/Midtjylland og Nord/Midtjylland.\nMan finder overnatningsmuligheder i Snekkersten og Helsingør på vores hjemmeside ved at klikke her\nUnderviser(e): Eva Kragh og Lasse Offenberg.\nDatoer: Datoer (14 dage): den 16.-18/4 (3dg), 28.-29/5, 21.-22/6, 15.-16/8, 4.-5/10 og 3.-5/12 (3dg)-2018, kl. 9-16.\nHerudover studiegrupper (7 dage): den 7/5, 8/6, 26/6, 10/8, 3/9, 25/9 og 15/11-2018 (kan ændres når grupperne etableres, hvilket sker på første undervisningsgang).\nPris: kr. 46.563 kr. inkl. moms. -20 % rabat til ikke-CVR registrerede privatbetalere (kr.29.800,-)\nTilmeldingsfrist: Den 1. marts 2018\nOm uddannelsens første år:\nDenne avancerede konsulentuddannelse adresserer på et velfunderet narrativt og poststrukturalistisk grundlag konsulentens opgaver og dilemmaer og giver inspiration og fornyelse til konsulentens arbejde.\nKonsulenter står i den særlige situation, at de skal lede processer, der gør det muligt for personer, grupper og organisationer at gå videre uden konsulenten.\nKonsulentarbejde rejser løbende en række spørgsmål. Bl.a. disse:\nHvordan kan man styrke forandringsprocesser, så de ikke stopper i samme øjeblik konsulenten går ud af døren?\nHvordan kan man navigere i og bidrage til at håndtere de komplekse organisatoriske virkeligheder med kampe, intriger, forskelligt rettede forventninger og krav, på måder, der giver muligheder for de involverede parter til at bevæge sig, blive styrket og komme videre med deres arbejde – og i deres liv?\nDer vil det første år blive arbejdet med følgende hovedtemaer:\nSkabelse af mening: Introduktion til narrative og poststrukturalistiske begreber i konsulentarbejdet og til narrativ praksis\nAt lytte og stille spørgsmål, så bevægelse bliver mulig.\nOm handlingernes og meningernes landskaber\nKonsulentens positioner og positioneringsbegrebet - introduktion til begreber om moderne magt og diskurser i konsulentarbejdet\nCoaching, supervision og sparring i et organisatorisk perspektiv (Allan Holmgren er gæstelærer)\nHenvendelser og invitationer til konsulenten, forhandling af opgaver og organisationskonsultationer i praksis\nDe første moduler tager udgangspunkt i centrale begreber for konsulenten som f.eks. -, meningsskabelse, narrativitet og positioner. Her startes den fortløbende træning af konsulentens vigtigste redskaber: at lytte, at udfolde fortællingerne, at spørge nysgerrigt og tilrettelægge processer der kan bidrage til refleksion, skabelse af mening og give mulighed for forandring.\nDer trænes i øvelser og coachende samtaler på holdet og på 4. modul kommer gæster udefra til coaching.\nDerefter tages de første fælles skridt ind i arbejdet med organisationer. Til en start fokuserer vi på at håndtere henvendelser og opgaveforhandlinger, på måder der gør at opgaver kan lykkes. Mod årets slutning inviteres en eller flere organisationer på besøg til konsultation.\nBegreber og temaer sættes undervejs i relation til konsulentens forskellige funktioner og udfordringer gennem egne cases og indbyrdes minikonsultationer. Øvelserne vil således for det meste have både et element af træning af en bestemt del af konsulentens færdigheder samt et indholdselement, hvor det samtidigt er muligt at forholde sig til egne udfordringer.\nOm uddannelsens 2. del:\nPå 2. del er der fokus på arbejdet med grupper og organisationer, og der vil blive arbejdet med følgende hovedtemaer:\nIndivid og organisation: Om at tale med individer så organisationer kan bevæge sig\nForandring, forvandling, bevægelse\nLedelse, beslutninger og planlægning af processer – konsulentens positioner\nKonflikter og konflikthåndtering (gæsteunderviser: Professor John Winslade, USA)\nProfessionelle identiteter og kompetenceudvikling\nFokus vil på 2.del i endnu højere grad være på de mere komplekse dele af den konsultative praksis i organisationer som f.eks. arbejdet med større grupper, længerevarende processer og konflikthåndtering.\nDer vil på dette år være et modul med en gæsteunderviser. De sidste år har vi trukket på John Winslade, der har været førendeworldwidei at omsætte narrative ideer til konflikthåndteringspraksis: Narrativ mediation.\nDesuden vil der på to moduler være konsultationer med en eller flere gæsteorganisationer. På 2. del vil disse konsultationer i højere grad blive forberedt og gennemført af deltagerne på egen hånd med underviserne som sparringspartnere.\nMod slutningen af 2. del planlægger, gennemfører og evaluerer studiegrupperne hver et selvstændigt konsultativt projektforløb - et ’svendestykke’ - i form af en konsultation med en organisation. Studiegruppen fremlægger egne planer, erfaringer og overvejelser på sidste undervisningsgang.\nGenerelt om efteruddannelsen:\nDen sigter mod at udvikle og træne deltagernes færdigheder til:\nAt mestre de narrative metoder\nAt få overblik over og at navigere i mangeartede og komplekse sammenhænge\nAt være medskaber af og at bidrage til forhandling af opgavens indhold og form\nAt skabe rammer for og styre forskellige former for konsultative samtaler\nAt bidrage til at skabe bevægelse, så ”kunderne” kommer videre gennem spørgsmål der skaber refleksion og kreativitet\nAt indtage relevante positioner i forhold til andre involverede parter\nAt få en høj etisk bevidsthed om den magt man uvægerligt udøver som konsulent\nAt igangsætte og styre forandrings-, lærings- og udviklingsprocesser,\nhvor involverede parter bliver inddraget på måder, der kan skabe engagement og ejerskab\nAt afholde og lede møder, på måder, der styrker kvaliteten på møderne\nAt håndtere og mediere konflikter\nNarrativ forståelse og praksis, som især Jerome Bruner, Michael White og John Winslade har formuleret den\nPost-strukturalistiske teorier - herunder diskurs- og magtteori - med inspiration fra bl.a. Michel Foucault og Gilles Deleuze\nUddannelsen indeholder mange forskellige elementer, som tilstræber at gøre læring og refleksioner på flere niveauer mulig, bl.a.:\nOplæg om metoder og erfaringer med deres omsætning til konkret konsulentpraksis\nRefleksioner i mindre grupper\nInddragelse af undervisernes og deltagernes eksempler og erfaringer fra konsulentpraksis\nPraktiske øvelser, f.eks. i lytte- og interviewteknik, coaching, indledende forhandlinger, konsulentarbejde med og i grupper\nGæstekonsultationer, hvor deltagerne får lejlighed til at arbejde med coaching og organisationskonsultation\nØvelser, drøftelser og konsultationer med afsæt i deltagernes problemstillinger og erfaringer fra egen praksis\nI studiegrupperne drøftes den læste teori, der arbejdes med øvelser samt med coaching og konsultationer i forhold til deltagernes praksis. Studiegruppen bliver således et centralt forum for træning og refleksion. Deltagerne arbejder sammen om mange forskellige typer øvelser og refleksioner på kryds og tværs på holdet samt i studiegrupperne. Dette giver rig lejlighed til netværksdannelse og til inspiration, berigelse og faglig sparring i forhold til egen praksis.\nIntroduktion til narrativ og poststrukturalistisk teori og omsætningen af den til relevant hverdagspraksis.\nIndgående træning af narrative metoder, såkaldte ”kort”, der styrker konsulenten i alle faser af dennes arbejde med andre faggrupper: Eksternaliserende samtaleformer, bevidning, genforfattende samtaler.\nUddannelsen fokuserer på alle aspekter af konsulentarbejdet: Fra indledende kontakt og forhandling af opgaven, over coachende og rådgivende samtaler til design af arbejdet med grupper og – på uddannelsens anden del – design af større organisatoriske processer.\nLæsning af metodiske og teoretiske tekster – ca. 50-100 sider til hver undervisningsgang.\nMøder i mindre studiegrupper mellem undervisningsgangene: Drøftelse af teori, træning af metoder samt supervision af og konsultationer til deltagernes konkrete problemstillinger (dvs. etablering generative læringsfællesskaber/netværk).\nMan får et grundlæggende kendskab til de centrale narrative metoder og begreber gennem træningen og drøftelserne både på selve undervisningsgangene og i studiegrupperne – fra samtaler og coaching af individer i forhold til problemer, udvikling og bevægelse til konflikthåndtering og design af forandringsprocesser i mindre grupper.\nMan vil endvidere komme til at eksperimentere med og få en god fornemmelse af, hvordan man kan anvende bevidning på forskellige måder.\nMan får et godt teoretisk overblik.\nMan får mulighed for at styrke sin personlige identitet som konsulent, fordi man kommer tættere på det, som er vigtigt for én i sit arbejde.\nEva Kragh og Lasse Offenberg.\nDatoer (14 dage): den 16.-18/4 (3dg), 28.-29/5, 21.-22/6, 15.-16/8, 4.-5/10 og 3.-5/12 (3dg)-2018, kl. 9-16.\nkr 46.563 kr. inkl. moms. -20 % rabat til ikke-CVR registrerede privatbetalere (kr.29.800,-)